Alegzandra/wili-2018-roplus huggingface dataset:
雖然話國際社會已經有效噉喺打擊毒品走私同唔畀毒品散嗮出去嘅行為，但毒品問題重係而家全球嘅第一公害。所以聯合國毒品同犯罪問題辦公室話，一定要喺根本入面解決啲毒品嘅問題。每個國家應該要繼續加強國際合作、開展技術援助，重採取有效措施喺源頭度嚟唔畀啲毒品散播出去。喺2009年6月發佈嘅《2009年度世界毒品形勢報告》話，雖然話喺全球嘅市場入面，可卡因同大麻等毒品已經好穩定，甚至重有減少嘅跡象，但喺發展中國家，生產同用捹頭丸、冰毒等合成毒品重越嚟越多。而且重搞出咗好多嘅新型毒品，重越嚟越多添，所以話而家，世界毒品同毒品犯罪形勢都睇得好重下。

2013年4月17號，當地一間化肥工廠夜晚7點50分發生爆炸，2名消防員救火殉職。化肥廠周圍幾條街都死傷唔少人，有間老人院鏟平咗。美國地質調查所（USGS）嚮肥料廠50英里外，測得黎克特制2.1級「地震」，肥料廠爆炸升起一朵蕈菇雲。肥料廠係無水氨氣體爆炸，威果鎮警方認為係場意外，起火原因重未知。

臺灣由於交通、學校制度、電視、廣播事業發達，工商業、徵兵、就業、就學所帶嚟人口嘅流動量同埋交流量遠超過福建，以致於臺灣閩南語嘅內部差異微小，互相通話冇乜問題。廈門話雖然素有「閩南話嘅標準話」之威信，範圍卻只限於廈門市同埋其近郊，無論係人口定係地域，都不如內部差異微小嘅臺灣閩南語。

米高卡尼（粵拼：mai5 gou1 kaa1 nei4；英文：Michael Kearney；1984年1月18號—），全名係米高奇雲卡尼（mai5 gou1 kei4 wan4 kaa1 nei4 ；Michael Kevin Kearney，美國音：/ˈmaɪkl̩ ˈkɛvɪn ˈkɑɹ.ni/），佢係美國夏威夷州檀香山市人，佢係一位超級神童。喺佢17歲嗰陣，因為入咗學院度做咗老師去教書，成為成個美國啲人猛咁討論嘅話題。佢因為8歲就入咗大學，而俾健力士世界紀錄大全列為世界上最後生嘅大學生。

高中畢業之後，玉城千春就入咗長崎衛斯理仁大學（長崎ウエスレヤン大学）讀短期中文。而金城綾乃就留返響沖繩讀醫務有關嘅專門學校。響讀書期間，因為大家要分開同埋第日都可能各奔前程，所以想去錄音室錄低佢嘅作品畀兩人自己留念。點之去錄好之後，錄音師見佢哋嘅作品好正，就叫佢哋不如獨立發行出一隻單曲碟，響沖繩度買。1996年佢哋就出咗長久（長い間）呢隻碟，竟然一出就賣咗一萬隻以上。電臺、電視臺播放率重好高添。

學校喺1927年3月26號為咗紀念廖仲愷先生而開辦，初時叫仲凱農工學校，喺廣州河南石涌口開辦。抗日戰爭期間，廣州淪陷，學校喺1937～1940年間先後輾轉到南海縣（今日嘅佛山市南海區）西樵山、香山縣南屏鄉（今日嘅珠海香洲區南屏鎮）、澳門、韶關樂昌一帶辦學，1943年搬到雲浮新興同羅定兼改名做廣東省立仲愷高級農業職業學校，直到1946年1月重返廣州。

2017年5月30號，司警接獲消防局通知，響台山新城市花園一個單位入面發現骸骨，要求跟進處理。男死者生前有精神病，而且有暴力傾向，大約半年前離開精神病院之後就翻返案發單位獨居。直到30號老豆上去探佢傳出異味就立即報警，而管理處話幾個禮拜之前單位已經傳出異味，之後發現死者屍體只係剩返骸骨。司警認為案件暫時無可疑，轉交法醫確定死因。

「肥佬」可能係指英國戰時首相丘吉爾。不過，Robert Serber就喺佢回憶錄話肥佬又圓又肥，佢因為睇過《The Maltese Falcon》，同裏面角色Sidney Greenstreet好似，所以就叫肥佬。不過查實，諗緊整緊嘅過程之中，叫法都唔係時時一樣。佢有用過「細路仔」呢個名（Little Boy），亦都叫過「肥仔」（Fat Boy），「瘦佬」（Thin Man），「S-1」，同埋「件架生」（The gadget）。

彭福將軍（Major-General Robert Bernard Penfold，1916年12月19號—2015年4月22號）係英國軍人，1936年到1972年服役，最高做到陸軍少將，退役後喺1972年1月到1979年12月做英皇御准香港賽馬會首任總經理。香港沙田彭福公園個名就係紀念佢。

2016年夏季奧林匹克運動會，又叫第三十一屆夏季奧林匹克運動會，叫2016年里約熱內盧奧林匹克運動會，喺2016年8月5號至8月21號喺巴西里約熱內盧舉行。里約熱內盧係南美洲第一個主辦奧林匹克運動會嘅城市，又係第一個葡萄牙話城市主辦奧林匹克運動會，又係南半球第二個城市主辦奧林匹克運動會。2016年夏季奧林匹克運動會係巴西繼2014年FIFA世界盃之後又一運動盛事。

《五個小孩的大叔》（英文：5 Kids And A Bloke，粵文意思：五個細路嘅大叔）係香港電視廣播有限公司製作嘅真人騷節目，全節目共四集，喺2016年10月2號到23號逢禮拜日晚20:00-20:30喺翡翠台播，並喺myTV提供節目重溫。節目主持係洪永城同電影《五個小孩的校長》入面五個細主角：何涴瀠、傅舜盈、王詩雅、李詠珊、陳麗兒。

香港教育國際（全名香港教育(國際) 投資集團有限公司，Hong Kong Education (Int’l) Investments Limited，前稱現代敎育，Modern Education，香港交易所：01082）係香港嘅大型補習社之一，由吳錦倫（Ken Sir）喺1988年創立，擁有15間分校，遍佈港、九、新界。現代敎育嘅主要補習對象係香港中一至中六，尤其係要應考文憑試嘅學生。

有人話「佐治亞」讀落合符廣東話習慣，因為「喬」字發音同「Geo」呢個音節差好遠，相反「佐」字就好近。但係亦有人話「喬治亞」譯法由傳教士年代經已有落，比較多人用，覺得佢深入民心一啲。「佐」、「喬」之爭喺第二啲譯名都出現過，好似「喬治布殊」就好少人話「佐治布殊」，而「佐敦」就唔會有人講「喬敦」。而香港電視台嘅新聞，就兩個名都用過。

現代物理學個理論框架顛覆咗好多當時物理學界嘅固有諗法，令到物理學界發現古典物理學係一套唔完整嘅世界觀－古典物理學喺好多場合嗰度都重係有用，但係喺某啲情況下佢會失效。一般嚟講，物理學界認為喺當研究嘅對象係（一）明顯大過原子；同埋（二）速度明顯低過光速；古典物理學先至會啱用。好似係上面嗰條時間膨脹方程式咁，當件物件郁嘅速度（

例如，有個網站提供個文件俾人下載，有人通過唔安全嘅網絡環境下載咗個文件，想保證個文件傳輸過程中無俾人喐過，噉佢就可以自己計一下個文件嘅數碼指模，然之後同個網站上面寫出來個數碼指模比較一下，如果一樣，就可以放心噉用下載咗嘅文件喇。為咗保證網站道睇到嘅數碼指模本身係信得過，需要有一個加密嘅網絡連接，例如HTTPS。爾個過程係密碼學入面信任鏈（chain of trust）嘅一個例子。由於數碼指模係一個好短嘅字串（無論個文件本身幾大，數碼指模都係一行寫得嗮），兼且計起身好快，所以同比較文件內容本身相比，比較數碼指模會有效率好多。

Being and Time 係海德格早期最重要嘅成就，但佢喺呢時期重有第啲嘢做咗出來，包括一啲出版嘅演講有： Die Grundprobleme der Phänomenologie（《現象學嘅基本問題》，1927年）、Kant und das Problem der Metaphysik （《康德同形而上學嘅問題》，1929年）、 Was ist Metaphysik?（《形而上學係乜？》，1929年）。
近代，沙俄向遠東擴張，除咗奪得中國外滿洲嘅領土之外，亦都將東北納入佢勢力範圍。1896年6月3號，沙俄因為參與三國干涉還遼，要中國畀啲着數佢，逼中國簽咗《中俄密約》，取得咗中東鐵路嘅修築權。沙俄特別考察隊揀啱咗阿什河匯入松花江嘅三角地帶（今哈爾濱市區），1898年6月9號將鐵路工程局設喺呢處，立即辦公，哈爾濱建城。當年哈爾濱屬吉林省，沙俄改佢名做松花江市。不過到1903年鐵路通車之後恢復叫哈爾濱。

景區東北角一景，要通過石門景區嘅三仙會天堂道路或石灶景區嘅森林小道條路上去先至到。佢係廣州最高海拔嘅地方，而且山高氣爽、超多樹林。氣溫比地面低7.2℃，比廣州市區低8～9℃。喺山頂重有嚿天王石，佢同附近嘅天堂二峯、馬騮額、橫坑頂形成四大雄峰。一到太陽落山時可以望到好陡嘅山崖。上到山頂可以感受到「遠山時明滅」同「高峽出平湖」嘅壯觀景象。喺山頂，天晴時可以睇到天王石、天堂二峯、馬騮額、橫坑頂、睇日出同日落、林海、雲海；甚至連流溪河、從化溫泉、良口鎮嘅部分景區、流溪河水庫、廣州蓄能水電廠、惠州嘅南崑山等大自然風光。

順德本嚟唔係咁嘅名－佢原名係太艮，太艮有座鳳凰山，山上有座城，所以古代嗰陣有「鳳城」呢個花名。1449 年（明英宗正統十四年）嘅四月，黃蕭養喺廣州嗰度逃獄同作反，喺 1450 年十月畀人殱滅之後，劃南海縣嘅東涌、馬寧、西林，同埋新會嘅白藤、鶴山、香山呢啲地方設咗個順德縣，用太艮做縣治。順德嘅境內河道交錯，13 世紀打前已經有人養蠶業同搞金融，喺養蠶業嘅基礎下又發展咗桑基魚塘，經濟好蓬勃，出名嘅人又多，好似係南宋狀元張鎮孫同龍廷槐。生活富庶而且人傑地靈，令到佢文化嘅發展好快－令到順德菜以一地之菜而成為成個縣嘅菜。

2001年，李偉軍加盟深圳科健，展開職業足球員生涯。2004年轉投南城地產。2005年再轉會安徽九方，2008至09年度球季做埋球隊隊長；同季以20萬轉會費加盟香港甲組足球聯賽球會南華足球隊，本來諗住用佢代替坐監嘅門將張春暉 ，但係因為表現唔夠理想，2009年1月畀球會解約。同年2月以自由身加盟廣東日之泉。

夫差（—前473年）係春秋時期吳國第25任君主，亦係末代君主，前495年到前473年在位。佢初頭為報殺父嘅仇，成功打贏越國，俘虜咗越王勾踐，不過最後決定放佢一馬。但係夫差太睇小勾踐嘅復原能力，亦逼死咗忠臣伍子胥，結果勾踐經過十幾年臥薪嘗膽之後，終於搵到機會打吳國，最後打到吳國滅亡，夫差走去自殺。

佢曾經喺紐西蘭威靈頓同埋澳洲墨爾本留學，2003年返香港並曾經做過模特兒，並曾經喺TVB周刊Cover Girl 選舉中得到季軍。2004年參加香港小姐競選但落選，之後同無綫電視簽約。第一套演出嘅電視劇《開心賓館》即刻做咗第二女主角，但係之後只係做二打六角色，直到2013年《仁心解碼II》中嘅邪教女信徒角色開始重新被觀眾留意，喺隨後《神探高倫布》扮演嘅死人化妝師角色更佔咗唔少戲份。

洲際高速公路H-1：從西側開始進入城市，通過希克肯空軍基地（Hickam Air Force Base）和檀香山國際機場，並從下城商業區（downtown）向北往馬基基（Makiki）和凱木基（Kaimukī）方向，終點在瓦伊阿萊/卡哈拉（Wai'alae/Kāhala）。在檀香山西部地區，洲際高速公路H-1在瓦希阿瓦（Wahiawā）和洲際高速公路H-2連結，在卡內歐希（Kāneʻohe）和H-3連結。

佢老豆親中國，所以定咗方針，令佢自幼就習慣咗中文。喺佢小學生時，屋企移居去奉天，呢陣時老豆有個朋友，同佢全家有交流，係瀋陽銀行總裁嘅李際春將軍（後來以漢奸罪處刑），山口淑子收做佢嘅契女，得咗中國名「李香蘭」。之後，佢又結緣天津市長潘毓桂，做埋佢契女，起名做「潘淑華」。喺中國嘅舊習，爲咗加深原來嘅關係，習慣將相互嘅仔女收做契仔女。呢樣唔係實際上移咗戶籍嘅法律上嘅養仔女關係，但會爲相互嘅仔女起第個姓嘅名。

2005年曾經參加新絲路模特大賽獲得長沙賽區第1、湖南省十佳。2007年參加中央電視台《挑戰主持人（高校版）》獲得團體第2名。2008年參加湖南廣播電視台娛樂頻道舉辦嘅《星姐選舉》選美比賽獲得亞軍、最上鏡獎同最佳體態獎。2009年即刻同湖南衛視簽約喺娛樂頻道擔任主持人，曾主持過《好女人》、《百姓春晚》、《瀟湘風尚大典》、《快樂男生》、《全力以赴》等節目。依家已經開始嘗試電視劇、電影演出。

從16世紀開始，西歐各國開始進行各種殖民海外嘅計劃。西元1624年起，荷蘭、西班牙先後佔領南、北臺灣，尤其荷蘭人統治臺灣將近40年，實施王田制，召募閩南人前開墾臺灣。來到臺灣嘅漢人許多出身漳州同埋泉州，喺長期同平埔族雜處同埋荷蘭人嘅統治下，隨移民所帶嚟嘅閩南語亦都吸收咗一啲新嘅語言因素。明末鄭成功抗清失敗之後，便率大軍攻佔臺灣，趕走荷蘭人。鄭家出身泉州，鄭氏王朝嘅文教制度嘅定立者 --- 陳永華，亦係泉州人，而其所帶嚟嘅軍民亦大多數係泉州人。因此，而家臺灣嘅閩南語，有幾大嘅泉州音成份。

1936年納粹德國宣傳部長約瑟夫·戈培爾請佢返番德國，並保證除咗高人工之外，重畀佢改劇本同揀同事嘅自由，但佢飛咗。佢留左同美國演員亞弗列·希區考克、恩斯特·劉別謙、奧森·威爾斯（電影「公民凱恩」導演）同比利·懷德合作電影。1937年嘅奧地利短暫之行之後，佢開始咗常年嘅旅途。兩年之後，即使佢媽咪重喺柏林，佢攞到美國國籍。

韓正1979年5月加入中國共產黨，1998年2月任上海市委常委、上海市副市長；2002年5月升任中共上海市委副書記、上海市副市長；2003年2月當選上海市長，2008年連任。2012年11月當選第十八屆中國共產黨中央政治局委員，11月20號被任命做上海市委書記。中共十九大當選中共中央政治局常委，排第七。

香港大學民意研究計劃喺2015年9月嘅民意調查報告顯示，對一國兩制感到信任嘅43.3%民眾低於感到不信任嘅50.0%民眾，而對於中華人民共和國政府嘅信任度就回升至35.5% ；然而有36.8%以及44.1%嘅香港民眾分別不信任香港特別行政區政府同埋中華人民共和國政府，同時對於香港前途嘅信心程度就由1997年7月嘅72.7%下滑至2015年9月嘅44.0%。雖然一國兩制已經喺香港同澳門地區實行，但《蘋果日報》質疑一國兩制實際上並冇好似佢所講喺2047年以前給予高度自主，甚至認為中華人民共和國已經針對香港地區進行多次干涉。

喺寵物小精靈系列嘅架空世界入面，人類用佢哋嘅先進科技發明咗一種叫「精靈球」嘅架生。精靈球一般都係得手掌咁大（雖然喺唔同嘅動漫系列入面，精靈球嘅大細唔多一致），但係就連身長五米以上嘅精靈都裝得落。一般精靈訓練員想捉一隻野生精靈嗰陣都會將個精靈球掟向隻精靈度，個波會將隻精靈吸入去。如果嗰隻精靈掙脫唔到個波，咁佢就會變成屬於嗰個訓練員嘅。訓練員通常都會將佢哋嘅手持精靈放喺自己嘅精靈球入面隨身帶住，要打交或者用隻精靈做啲咩嘢嗰陣（好似係個訓練員想隻精靈孭佢游水過河）就會掟個精靈球嚟放隻精靈出嚟。但係精靈就算畀人捉住咗都唔一定會聽主人話，喺遊戲同動漫入面間唔中就見到有精靈因為某啲原因（好似係唔老黎佢個主人）而唔聽主人嘅命令。

大溫哥華區域局嘅轄區，同加拿大統計局嘅溫哥華都會人口普查區（Vancouver census metropolitan area）完全重疊，總面積2877.36平方公里。根據2011年加拿大人口普查嘅數據，2011年區域局轄區人口達到2313328人，同2006年相比增長9.3%，佔卑詩省總人口超過一半。
Johnson, Kevin P.; de Kort, Selvino; Dinwoodey, Karen, Mateman, A. C.; ten Cate, Carel; Lessells, C. M. & Clayton, Dale H. (2001): A molecular phylogeny of the dove genera Streptopelia and Columba. Auk 118(4): 874-887. PDF fulltext

當然，噉樣做重係唔夠安全，因為黑客手入面通常會有一份常用密碼表，如果衹係將密碼本身嘅數碼指模儲低，黑客就可以好容易將手上嗰份常用密碼表嘅數碼指模全部計出來，然之後同攞到個文件裡面嘅數碼指模比較一下，就可以破解大部分密碼。由於而今安全性得到認可嘅密碼雜湊函數總共先得幾種，所以計嗮常用密碼表入面各個密碼嘅各種數碼指模亦唔係難，之後黑客就可以攞住爾份表行遍天下。類似嘅方法重有彩虹表攻擊。

物理同數學（Mathematics）相輔相成。數學係研讀物理必備嘅工具之一，包括幾何、代數、微積分等等喺物理理論度成日會用嚟表達變數（Variable）之間嘅關係－所有重要嘅物理學理論都一定會用數學方程式嚟表達。而且靠住呢啲數學工具，物理學研究者有得由舊嘅理論嗰度推導出一啲新嘅理論。所以有志搞物理學研究嘅人幾乎冚唪唥都會讀一定程度嘅數學，重會嘗試將數學上嘅新知識用落去物理學嗰度。

華南師範大學附屬初級中學（粵拼：waa4 naam4 si1 faan6 daai6 hok6 fu6 suk6 co1 kap1 zung1 hok6） ，簡稱華師直屬初中waa4 si1 zik6 suk6 co1 zung1，係中國廣東廣州嘅一間初級中學兼公辦學校，喺2014年9月1號開辦，位置喺黃埔區長洲金洲北路516號。

响靖難之變中，馬和响河北鄭州（今河北任丘北，非河南鄭州，另一說為「燕京鄭村壩」，今日北京東壩村為燕王朱棣立下戰功。永樂二年（1404年），明成祖朱棣响南京禦書“鄭”字賜馬同鄭姓，去紀念戰功，史稱「鄭和」。並升任為內官監太監，官至四品，地位僅次於司禮監。鄭和有智略，知兵習戰，明成祖對鄭和十分信賴。宣德六年（1431年），欽封鄭和為三寶太監。

干諾道以干諾公爵命名。干諾公爵係當時太子，當時由印度返英京倫敦，順道訪港。佢主持填海典禮。《香港雜記》有講「一千八百九十年⋯⋯三月卅一號，英國太子偕夫人，由印度囘京順道遊港⋯⋯適是時塡海舉行，四月二號，太子親爲之下石，猶有天子親耕，皇后親蠶遣意。於是車君打起而言，曰：『港人久慕太子恩威，今者有勞貴手，他日者履道坦坦，當名以太子之名，不忘其始。』」

呢條線提供啟德發展區（啟晴邨同德朗邨）來往九龍城、黃大仙同新蒲崗嘅專線小巴服務，係2014年6月6號刊憲公開招標6組共8條專線小巴新路線其中一條，呢條線自成一組承投，最後由長利貿易有限公司（港島專線小巴26線營辦商）投得，來往啟德（啟晴邨）同黃大仙站，喺2015年2月1號起投入服務，主要方便啟德發展區（啟晴邨同德朗邨）一帶居民來往九龍城街市同黃大仙大成街街市買嘢，或者到港鐵黃大仙站轉乘港鐵往返各區。

劉丹（粵拼：lau4 daan1，1944年11月18號—），原名劉慶基，係香港無綫電視藝員，山東威海出世，1977入行，之後拍過好多電視劇，出名角色包括1980年《上海灘》嘅馮敬堯、1983年《射鵰英雄傳》嘅洪七公、1995年《真情》嘅李標炳（叉燒炳）同埋2012年《愛·回家》嘅馬虎。

成珠小鳳餅（粵拼：sing4 zyu1 siu2 fung6 beng2） 係各式雞仔餅嘅始祖，喺清朝咸豐五年（1855年）始創，產自廣州河南嘅成珠樓。呢隻餅同而家嘅雞仔餅唔同：佢係用優質欖仁、瓜子仁、芝麻仁、油、白砂糖、熟糯米粉整成，無落南乳；特點係甘香脆酥化，唔似得而家啲雞仔餅咁多油。

喺《總表》入面總共收咗2274隻簡化字同14個簡化偏旁，分4部分：第一表收350字，係唔做得簡化偏旁嘅簡化字；第二表收132字同埋14個簡化偏旁，係做得簡化偏旁嘅簡化字；第三表係參照第二表整出來嘅類推簡化字，收1753字；最後係附錄，收錄從《第一批異體字整理表》中慣常視作簡化字嘅規範字，有39隻。

2010年，《瀟湘風尚大典》同汪涵共同擔任主持人，《好女人》同欣然等人共同擔任主持人，喺《快樂男聲》全國300強突圍賽、《職場大明星》同《節節高升》擔任主持人主持人。2011年，喺《百姓春晚》擔任主持人。2012年，喺《全力以赴》擔任主持人。2013年，為湖南衛視《我是歌手》第一季林志炫嘅芒果經紀人。2014年，為湖南衛視《我是歌手》第二季品冠嘅芒果經紀人。2015年，為湖南衛視《我是歌手》第三季李健嘅芒果經紀人，喺「2015雙年巔峰會」擔任主持人，《中韓夢之隊》、《全員加速中》擔任嘉賓。2016年，喺《全員加速中》第二季擔任嘉賓（暱稱：品酒女神.洗腦女王），為湖南衛視《我是歌手》第四季張信哲嘅芒果經紀人，為《透鮮滴星期天》嘅固定嘉賓（透鮮小分隊），為《放開我北鼻》第12期嘉賓

Isotope masses from Ame2003 Atomic Mass Evaluation by G. Audi, A.H. Wapstra, C. Thibault, J. Blachot and O. Bersillon in Nuclear Physics A729 (2003).

芭比有好多唔同款式嘅衫、裙、重有手袋、飾物、私家車仔、寵物、同埋唔同行業嘅返工制服，表現出唔同 life style。最初芭比淨係得白人，之後推出埋黑人同其他唔同國家民族嘅款式，好似印度芭比咁。佢個男朋友叫 Ken，喺2004年散咗，但去到2006年2月，佢哋又喺返埋一齊 。Ken 同 Barbie 一樣有好多唔同款式嘅衫換。

彼得後書係寫畀早期嘅信徒，主要目的係糾正假教師嘅言論同佢哋喺教會裏面造成嘅腐敗現象。要解決呢啲問題一定要根據對上帝同對主耶穌基督有真正嘅認識，呢種知識係嗰啲曾經親眼睇見耶穌同聽聞佢教訓嘅人所傳授嘅。作者特別指出，嗰啲認為基督唔會再來嘅言論係錯嘅，基督之所以遲遲未來係因為上帝「唔願意一人沉淪，乃係要人人離棄佢哋嘅罪惡。」

當地一直系美國海軍一個工作站點，並且海軍嘅飛行研究基地亦設於此，後來好多科技公司嘅商店都圍繞著海軍嘅研究基地而建立起來。但當海軍把佢大部分位於西海岸嘅工程項目轉移到聖達戈時，NASA接手咗海軍原來嘅工程項目，不過大部分嘅公司卻留咗下來，當新嘅公司又搬來之後，呢個區域逐漸成為被航空航太企業聚積區。

《甜甜私房貓》（チーズスイートホーム，英文名Chi's Sweet Home）係日本女漫畫家湖南彼方一部同貓相關嘅漫畫作品，2004年開始喺講談社漫畫雜誌《Morning》登到2015年，係黑白漫畫，總共218集；單行本就係全彩色漫畫，出咗12本，香港中文版由正文社出，每章標題都以〈貓貓…〉（猫…）做開頭。

宣德三年（1428年），帝敕鄭和等，命南京大報恩寺務“俱限今年八月以裡，都要完成，遲誤了時，那監工嘅都不饒”。南京大保恩寺有金剛殿、左右碑亭、天王殿、佛殿、觀音殿、法堂、祖師堂、伽蘭殿、藏經殿、輪藏殿、禪堂、三藏殿和九層阿育王塔等建築。建成後帝敕太監尚義、鄭和、王景弘、唐觀、羅智等：“南京大報恩寺完成了，啟建告成大齋七晝夜，燃點長明燈。”
馬昊天、蘇建秋同張子偉係自細一齊大嘅好兄弟，三個人長大後都喺香港警務處毒品調查科駐守。其中阿秋喺販毒集團入面做卧底好耐，唔能夠過正常人生活令佢極為煩躁，大哥兼上司阿天同探員兄弟阿偉成日勸解話，捉到最後一個大毒梟佢就可以歸隊。警隊高層要阿秋繼續跟進以放長線釣大魚，阿秋深感不滿。最後三兄弟決定一齊走到泰國捉捕大毒梟八面佛，幫阿秋解脫。點知，八面佛僱用傭兵部隊打擊警察，危急時刻重要阿天喺阿秋同阿偉兩兄弟中選擇一個帶走，令阿天進退兩難。

大浪灣道（英文：Big Wave Bay Road）係香港島東岸近石澳嘅石澳道髮夾彎個位，叉去到大浪灣一條路。係去大浪灣海灘同大浪灣村唯一車路。大浪灣道沿途有啲屋，多數都係香港一啲有錢人住。例如香港電訊盈科主席李澤楷，就住喺門牌12號。而另一富豪許晉享，就住喺10號。趙世光就嚮大浪灣道13號屋。

李順麒（粵拼：lei5 seon6 kei4；簡化字：李顺麒；1988年1月19號—2014年9月26號）係一位已經死咗嘅昆明海關所屬河口海關緝私分局民警，四川省自貢市人。2010年07月從雲南民族大學東南亞語言文化學院畢業之後去咗河口海關緝私分局入面做嘢，重做咗河口海關緝私分局情報技術科員。

寵物小精靈系列一路都係用遊戲做重心。但係佢人氣咁高，就自然會出其他嘅產品。呢啲產品包括咗動畫（好多，冇辦法喺度列嗮出尼）、戲（由 1998 年嘅「超夢夢反擊戰」起每年都會出一套）、音樂 CD 、咭 Game、同埋好多套漫畫（當中「寵物小精靈特別篇」好受歡迎，全世界都有得賣），令到個系列喺好多個媒體度出現。

朱穆之（1916年12月25號—2015年10月23號），江蘇江陰人，係中華人民共和國政治人物。佢曾經擔任中國共產黨第十屆、十一屆、十二屆中央委員，中顧委委員，中紀委委員，第二屆、三屆全國人大代表，政協第二屆全國委員會委員、第五屆常務委員。1937年畢業於北京大學外語系。1938年4月加入中國共產黨。

Ballpoint pens have three characteristics that distinguish them from rollerball systems. First, the ink flow increases with pressure. A rollerball will typically lay down its line without pressure.

有個密碼學入面嘅經典例子。阿甲出咗條難題，話佢自己知道答案，想考下阿乙。阿乙有興趣，但係佢覺得條題目太難，阿甲無可能知道答案。阿甲要向阿乙證明佢當時的確知道答案，但又唔想直接將個答案講出來，於是佢將答案嘅數碼指模講畀阿乙聽。阿乙記低咗，返去做咗一輪，計到個答案，之後佢自己計一次個數碼指模，同之前阿甲畀佢嗰個對比一下，就知道阿甲當時有無講大話。爾個過程就係零信息證明。因為阿甲既證明到自己講真話，又無洩漏到問題個答案或者任何有助於推出個答案嘅具體知識。

矽谷呢個名詞最早係由加利福尼亞企業家Ralph Vaerst創造嘅，但卻係由Ralph Vaerst嘅朋友Don Hoefler喺一系列關於電子新聞嘅標題中第一次使用嘅。 1971年嘅1月11號開始被用於《每週商業》報紙電子新聞嘅一系列文章嘅題目──美國矽谷。之所以名字當中有一個“矽”字，係因為當地企業多數係從事加工製造高濃度矽嘅半導體行業同電腦工業。而“谷”則係從Santa Clara谷中得到嘅。而當時嘅矽谷就係三藩市灣南端沿著101公路，從門羅公園、[[]]經山景城、桑尼維爾到矽谷嘅中心Santa Clara，再經坎貝爾直達[ [聖荷西(加利福尼亞州)|聖荷西]]嘅呢條狹長地帶。矽谷呢一名稱慢慢替代咗此地最初嘅暱稱​​果樹林(Valley of Heart's Delight)。

石門國家森林公園（粵拼：sek6 mun4 gwok3 gaa1 sam1 lam4 gung1 jyun2） ，簡稱石門（sek6 mun4），係中國廣東廣州嘅一間森林公園，亦係1995年經林業部批准而搞嘅公園兼中國第一間國際森林浴場，位置喺從化溫泉鎮桃園村，X934鄉道嘅12～25km標記位（大嶺山林場附近）。

張學友喺推出呢張唱片前經歷咗寶麗金唱片公司前所未有嘅巨變，喺寶麗金唱片由飛利浦公司賣畀環球公司嘅過程入面，外界不斷揣測張學友跳槽嘅可能性，但1999年夏季環球唱片推出咗佢嘅《友個人99世界巡迴演唱會》令傳言不攻自破。自1999年上半年嘅粵語唱片《有個人》後，佢嘅演唱風格發生咗明顯嘅變化，開始嘗試一啲比較新潮同另類嘅音樂，呢張唱片中包含多首另類風格曲目《壞×5》、《你好毒》等。 而唱片中都不乏日後被認為係經典嘅國語流行歌曲，其中就有《心如刀割》、《她來聽我的演唱會》。其他行大眾路線喺當時流行一時嘅歌曲還包括《二分之一的幸福》、《認床》、《走過1999》等。

當戰鬥經驗累積到咁上下或者係達到某啲條件，寵物小精靈重會學識新嘅技能，甚至「進化」做更加好打嘅品種 － 雖然呢個系列裏面嗰啲所謂嘅「進化」講實就似昆蟲嘅「變態」多啲 － 係隻精靈嘅身體突然間好快咁變做新嘅形態。但係可能因為 Game Freak 覺得「變態」又可以解做「咸濕佬」，唔好聽，所以唔咁嗌。

迪多夏雲拿（粵拼：dik6 do1 haa6 wan4 naa4） （荷蘭文：Dido Havenaar；1957年9月26號—）係日籍荷蘭足球員，南荷蘭萊茵河畔阿爾芬人，司職守門員，效力過ADO Den Haag、萬事得足球會（今日嘅廣島三箭）、讀賣新聞（今日嘅東京綠茵）、名古屋八鯨（今日嘅名古屋鯨魚）、磐田山葉，及札幌岡薩多。

呢個站有兩個島式月台，1號線喺廣州東站大樓地底，3號線林和西路同廣深鐵路嘅地底。1號線喺上邊，3號線喺下邊。個站1號線西邊有一組雙存車線，1號線列車用呢組存車線折返。3號線北邊設有一條存車線，當3號線南邊有故障嗰陣，去體育西路站或者番禺廣場站嘅車會由呢條存車線折返，以呢個站為總站。 雖然起1號綫嗰陣冇留低轉車條件畀3號綫，但喺起3號綫嗰陣，喺1號綫嘅站廳同站台西邊起咗條通道連去地下3樓嘅收費區聯絡通道，唔單止可以去到南北站廳，亦可以轉去3號綫。

寵物小精靈（粵拼：Cung2 mat6 siu2 zing1 ling4；日文：ポケットモンスター，發音：Pokettomonsuta），而家任天堂官方中文名叫精靈寶可夢（粵拼：Zing1 ling4 bou2 ho2 mung6），係由日本公司 Game Freak 嘅代表田尻智喺 1995 年開發，日本任天堂株式會社喺 1996 年開始推出嘅一個以遊戲做主嘅系列。佢嘅內容係圍繞住一班叫做「精靈訓練員」嘅人類捉「寵物小精靈」 － 一柞有神奇力量嘅架空生物 － 同訓練佢哋去打交嘅故仔。

喺現代臺灣社會，大概有60%嘅人口識講流利嘅臺灣話，大約有80%嘅人口識聽臺灣話。對以臺灣話為母語嘅族群，有一種稱呼，就係鶴佬人（Holo（Hō-ló）或者 Hoklo）。不過，隨著不同族群之間嘅通婚和融合，語言和族群之間嘅界線並不是呈現完全嘅一對一嘅關係，有啲「鶴佬人」唔識講鶴佬話，而有啲非鶴佬人卻能夠講流利嘅鶴佬話。例如有些平埔族由於漢化早，生活語言已經同鶴佬人冇乜差別；但係有可能部分鶴佬人生活喺以普通話為主嘅都會中，對臺灣話暸解就少啲。
物理學（粵拼：mat6 lei5 hok6；英國話：Physics；希臘話：φύσις），簡稱物理，係一門自然科學。佢主要研究嘅係宇宙嘅基本組成要素：物質、物質喺時間同空間入面嘅運動、同埋好似係能量或者力呢啲相關嘅概念都係物理嘅研究題目－細至構成物質嘅基本粒子，大至成個宇宙，都係物理學嘅研究範圍。佢主要係透過分析同發現宇宙嘅基本定律（呢啲定律通常係用數學方程式嚟表達嘅）嚟去了解宇宙點運行。因為宇宙入面幾乎所有嘢都會受制於呢柞定律，物理學可以話係自然科學之中最基本（Fundamental），覆蓋面最廣嘅。

曾經啲人認爲胡春華係中共領導層入面團派嘅大將，喺中共十八大當選中央政治局委員，佢同另一個當選政治局委員嘅孫政才，兩個人年紀最輕。由於年齡上面有優勢，佢同埋孫政才好有可能喺中共二十大接替退休嘅習近平同李克強，成為中共最高領導人。如果佢哋喺中共十九大做到中央政治局常委，就幾乎可以肯定成為中共第六代接班人。不過根據中共十九大嘅報告，胡春華冇當選常務委員，所以佢唔可能成為中共第六代接班人。

建制派（英文：Pro-Beijing camp），又名親北京陣營、親中派，係一個簡單分類法類別之中嘅香港政治派別，香港傳媒、學者同埋泛民主派成日用呢個標籤，泛指啲支持當權派政策嘅人，特別係思想同表態支持中共中央嘅政治人物、政治團體同媒體。佢哋政見好近似大公報同文匯報，人民日報社論，通常建制派有訂或者鍾意睇啲左派報紙。

15世紀後，火砲逐漸成為歐洲風帆戰艦嘅主要武器。17世紀中葉，開始依甲板層數同火砲數量畀戰艦分級。一，二，三，級艦火力力量強，作戰時排成一線戰列進行射擊，故稱戰列艦，佢哋構成海軍嘅基本戰鬥核心；四，五級艦火力較弱，但航速較快，被稱為巡航艦，其使命係進行偵察同喺海運航線上活動；六級艦主要用於通信勤務。

魔族領袖。佢喺Cha Cha重係BB嗰時攻佔王宮，將國王同埋王妃變成石像，並向外界宣稱國王將王位傳畀佢。佢喺同太上王嘅對決中，被魔法結界困喺王宮出唔到去，而佢亦用魔法將太上王封喺寶石裏面。大魔王為咗殺Cha Cha，陸續派出魔族手下。最後佢同Cha Cha同埋佢班朋友決戰，因為太自負而被擊敗。

李重茂響武后延載元年（695年）出世，聖曆三年（700年）封做北海郡王，中宗神龍元年（705年）封做溫王、右衛大將軍，又做埋贈州大都督。景龍四年（710年）李顯俾人毒死，六月初四韋后暫管國家，改元唐隆。六月初七韋后立十六歲嘅李重茂做皇帝，韋后垂簾聽政。李重茂繼位唔夠一個月，六月二十號夜晚，李旦三仔臨淄王李隆基、太平公主連埋禁軍將領，起兵入宮，將韋后同安樂公主等人殺死，就係唐隆之變。

1941年12月25號，日軍佔領香港。當時九巴經營17條路線，車隊數字更增至140部。但後來因為啲巴士俾日軍徵用，所以巴士服務幾乎被迫暫停。1945年二次大戰過後，九巴只能夠維持兩條巴士線嘅服務。1946年2月，九巴改裝二手軍車同埋貨車做巴士，並取消座位等級制，以儘快恢復提供巴士服務。

可充電池，用來儲電，係流動充電器嘅核心組件。電池品種有鎳氫/鎳鎘電池、液態鋰離子電池（經常就噉簡稱鋰離子電池，包括磷酸鐵鋰電池）、鋰離子聚合物電池（簡稱鋰聚電池，即固態鋰離子電池）等品種，其中鎳氫/鎳鎘電池近年來逐漸被後兩種淘汰。圓柱形嘅液態鋰離子電池經常被人按照出廠型號簡稱做18650，爾個型號係反映電池嘅大細，即係高65mm，直徑18mm，但係18650電池入面嘅電極材料可以有好多種。鋰離子電池亦可以係方嘅。不過總體來講，液態鋰離子電池嘅外形無太多選擇，亦無辦法做到好細嚿。而鋰聚電池就可以，而且鋰聚電池無漏液嘅風險。

呢棟樓俾國家建設部頒咗「中華人民共和國建築業新技術應用銀牌示範工程」，重評咗「國家優質工程銀質獎」嘅獎項。喺2002年9月，呢個廣場附近嘅玻璃牆瀑布水景入咗選去新世紀羊城八景（叫「天河飄絹」嘅名），進一步確定咗中信廣場係廣州市嘅標誌性建築。喺2006年，重攞埋中國購物中心領域嘅最高獎項——「最佳購物中心營運獎」。

1952年都普收購Nudd Brothers & Lockyer Limited，後來佢連同幾間新收購嘅廠房一齊改名叫Duple Motor Bodies (Midland) Limited。1958年，都普收購車身廠Willowbrook Limited，但Willowbrook呢個名一直被保留。1960年，都普收購位於黑池嘅車身廠H. V. Burlingham Limited，並喺1962年將佢改名為Duple Motor Bodies (Northern) Limited。

Others Voices:Jack AngelCorey BurtonPhilip L. ClarkeJennifer DarlingDebi DerryberryBruce GoochJerry HouserVera LockwoodSherry LynnMickie McGowanPatrick PinneyPhil Proctor

紫微右垣一，又叫右樞，係西洋天文來講，係天龍座α星；紫微右垣二，又叫少尉，係天龍座κ星；紫微右垣三，又叫上輔，係天龍座λ星；紫微右垣四，又叫少輔，係大熊座24星；紫微右垣五，又叫上衞，係鹿豹座43星；紫微右垣六，又叫少衞，係鹿豹座α星；紫微右垣七，又叫上丞，係鹿豹座嘅HD 20336。

目前為止，夏威夷並沒有任何職業的運動隊伍。然而，檀香山在每年的二月會舉辦國家美式足球聯盟（NFL）每季的職業盃（Pro Bowl），以及美國大學體育聯盟（NCAA）的夏威夷盃（Hawaii Bowl）足球賽。而夏威夷大學馬諾阿分校的美式足球、排球、籃球，以及棒球比賽都受到當地運動迷的支持。高中的運動競賽（特別是美式足球）也十分受到歡迎。

呢個系列喺香港同澳門本來叫做寵物小精靈，喺臺灣叫做神奇寶貝（粵拼：San4 kei4 bou2 bui3），喺中國大陸叫口袋怪獸（粵拼：Hau2 doi6 gwaai3 sau3），但係喺 2016 年株式會社將大中華地區嘅譯名統一做「精靈寶可夢」，令到區入面嘅寵物小精靈擁躉好大迴響。

一八九八年，大清租地畀英國，拓展香港。香港政府未有卽時接手，揀咗運頭角山做差館。當時問過附近泮涌，伴涌係翕和一村，話無風水問題。而另一邊太和市，係大埔七約，同翕和大族，大埔頭鄧氏不和，當中蔡坑、林村同粉嶺，就借風水阻止接收。七約喺錦山等地置礮臺，轟擊運頭角，是爲新界六日戰之始。雖然是次戰場喺翕和，翕和亦受威脅要參加，但始終堅拒參戰。英軍由沙田，過翕和地，入大埔支援。最終擊退鄉勇。

2006年，正值陳水扁當政時期，中華民國行政院大陸委員會提出169個案例聲稱中華人民共和國多次干涉香港市民自治嘅權利，並且嚴重干預司法系統以及言論自由。中華民國前總統李登輝同陳水扁曾批評一國兩制使香港民主倒退、基本人權受侵犯、產業空洞化加速以及失業率大幅提高，並且認為香港政經困境嘅真正癥結點在於香港喪失自主性與主體性​​。
原子筆喺現代文化之中無處不在。While other forms of pen are available, ballpoint pens are certainly the most common and almost every household is likely to have several. The fact that they are so cheaply available (costing from just a few cents/pence to produce) and so convenient to use means they are often to be found on desks and also in pockets, handbags, purses, bags and in cars — almost anywhere where one could conceivably need to use a pen. Ballpoint pens are often provided free by businesses as a form of advertising — printed with a company's name, a ballpoint pen is a relatively low cost advertisement that is highly effective (customers will use, and therefore see, a pen on a daily basis). Businesses and charities may also include ballpoint pens in direct mail mailings in order to increase a customer's interest in the mailing.

雖然呢條命題嗌做祖父悖論，實際上佢並唔單只淨係講出唔出到世嘅問題。呢個問題實際上係質疑時間旅行究竟得唔得，亦即係話時間可能係根本逆轉唔到嘅。因此祖父悖論又嗌做時間旅行悖論（si4 gaan3 leoi5 hang4 bui6 leon6）。呢個問題有好多種變裝，比如話有個科學家甲整咗部時光機，佢返咗過去殺咗自己，如果佢殺人嘅時候喺發明部機之前嘅話，即係話部機無誕生到啦，亦就無所謂穿越時光。呢個唔單只係科學問題，亦係個哲學問題，喺哲學上嗌做autoinfanticide（意思係「臊蝦自殺」）就係話返到自己重係臊蝦嘅時候，然後殺咗自己。

日日日（粵拼：jat6 jat6 jat6；日文：日日日あきら(Akira)；1986年7月29號—）係日本嘅輕小說作家，近畿地方奈良縣人，2005年出道，初期寫過狂亂家族日記嘅作品而出名。出道期間攞過第1屆碧天社戀愛小說大獎、新風舍文庫大獎、第8屆角川学園小說大賞優秀獎同埋第1屆MF文庫J新人獎等獎項。

孟加拉（孟加拉話：বঙ্গ／বাংলা/）係印度歷史政區同埋而家南亞東北部嘅地理分區，因為嗰度主要居民係孟加拉人而得名。孟加拉主要指而家孟加拉國加埋印度西孟加拉邦一帶；另外，英屬印度時期呢一個地區嘅一啲孟加拉土邦而家歸咗入印度比哈爾邦、特里普拉邦同埋奧里薩邦，呢個地區主要居民係孟加拉人，講孟加拉話。人口嘅66%信伊斯蘭教，33%信奉印度教。

2010年5月21號，為紀念遊戲誕生30周年，Google標誌改為遊戲圖片，而撳Insert Coin掣或等候十秒即可進行在線遊戲。呢個遊戲並唔係用Flash或Silverlight等流行程式整，而係用HTML、CSS同JavaScript製作而成嘅，得聲係用咗Flash。當連續撳Insert Coin掣兩次，更會出現雙打模式，各關卡都係同樣布局。遊戲嘅音效更同原裝一樣逼真，而為咗忠於原著，喺第256關Google更特別模擬因原裝遊戲程式錯誤而出現嘅亂碼畫面。遊戲原本只放喺傳統首頁48個鐘。因為好受歡迎，因此Google將當時嘅首頁改為永久版本。

藍移（英文Blueshift），指物體移近自己，光譜移向藍色一端。佢相反係紅移，物體遠離自己。可見光係電磁波來，一端紅，一端藍，紅低頻，藍高頻，紅波長，藍波短。按都卜勒效應（ Doppler Effect），物體移近時，物體有嘅光，會偏咗藍色一邊，波長變細，頻率變高。推而廣之，唔單止可見光，電磁波其他段一樣係咁。唔單止物體移近會有藍移，萬有引力亦可以搞到藍移，廣義相對論有提及，人稱引力藍移。

而星期一至六非繁忙時段、星期日同埋公眾假期，前往康城站嘅列車，都唔會由北角站開出，改為每12分鐘由呢個開出，叫做「康城站穿梭列車」。由北角站出發去康城站嘅乘客要先搭去呢個站或者將軍澳站，再轉穿梭列車。而嗰段時間由北角站開往寶琳站嘅班次則維持不變。為咗畀乘客熟習有關安排，港鐵已經喺2009年7月19號開始派出「康城站穿梭列車」，但呢啲列車喺康城站正式啟用前曾經唔喺將軍澳站同康城站之間載客。

天水圍公園舊時叫天水圍市鎮公園。個公園原本係嘉湖山莊發展項目之一，由長江實業斥資1億1千幾萬港元起嘅。公園分兩期落成，第一期喺1993年3月26號開放，第二期喺1997年1月16號全面開放畀居民使用。公園落成初期，係預留咗大塊草地畀居民用。不過到咗1998年，原有草皮種晒樹，所以唔畀人踩。此外，公園嘅人工湖喺落成初期大受歡迎，可以扒艇，不過之後唔知點解，2003年唔畀扒艇。

2010年，廣州地鐵又出咗一次地鐵規劃，入面講到7號綫嘅情況。綫路先從廣州南站出發，經過番禺鍾村一帶，但同3號綫嘅轉車車站變成經漢溪長隆站，而唔經大石站。而跟住條綫路改返早期規劃嗰樣，過咗大學城南站之後繼續向東北行，經過長洲之後過珠江，之後去到5號綫嘅大沙東站。遠期重規劃到去蘿崗街道附近同6號綫換乘。

1933年4月13號，鄧肇堅、雷瑞德、雷亮、譚煥堂同埋林明勳等人為九巴建立公司架構，同時將南興巴士公司、泉興巴士公司同埋長美巴士公司合併，九龍汽車（一九三三）有限公司正式成立，同年6月11號地區專利生效，九巴接辦當時中華巴士同埋啟德巴士公司經營嘅共18條九龍同埋新界路線。公司成立初期有106部小型單層巴。當時嘅單層巴設有頭等軟座同埋二等硬座兩級。乘客想落車就要拉郁車頂嘅粗繩，敲響喺車頭司機旁邊嘅銅鈴，司機就會喺下一個巴士站停車。當時九巴車廠位於旺角水渠道（家下始創中心嘅位置）。

紅毛猩猩，又叫人猿，屬於靈長類，係世界上最大嘅住喺樹度嘅動物，亦係靈長目中第 2 最大嘅猩猩。佢同馬騮最大分別係猩猩無尾，可以用手或腳攞嘢食。同人類好相近，同人類基因相似度達96.4%。通常唔用聲音溝通，通常有好幾個個體會喺同一個區域活動，但係佢哋唔會理對方。平均有 40 年命。

基於佢低廉成本同高度可設定性，Linux經常被應用於嵌入式系統，例如機頂盒、流動電話同流動裝置等。喺流動電話上，Linux已經成為Symbian OS嘅主要競爭者；而喺流動裝置上，就成為Windows CE同Palm OS之外另一個選擇。目前流行嘅TiVo數碼攝影機用咗經過客製化後嘅Linux。此外，重有唔少硬件式嘅網絡防火牆同路由器，例如部份LinkSys嘅產品，都係用Linux來驅動、並採用咗作業系統提供嘅防火牆同路由功能。
「歐洲文化之都」嘅前身係「歐洲文化之城」。爾個概念最初係喺1983年由時任希臘文化部長美蓮娜·美爾古里（Μελίνα Μερκούρη）提出嘅。美爾古里認為：文化無政治同經濟咁受關注，因此歐盟成員國需要通過籌辦活動來提高文化受關注嘅程度。「歐洲文化之城」計劃喺1985年推出，第一個獲得爾個頭銜嘅城市係雅典。從1999年開始，「歐洲文化之城」改名做「歐洲文化之都」。

物理學係其中一門歷史最悠久嘅自然科學，成二千年之前嘅古希臘已經有人喺度研究。雖然係咁，響一至廿世紀嘅大多數時間，物理都畀人睇成一種自然哲學（Natural philosophy），要去到成 17 世紀左右科學革命（Scientific revolution）打後，物理學先至自己分咗出嚟做一門獨立學科。物理學同數學之間亦都有好密切嘅關係－物理定律（Physical law）往往都係要用算式物理公式嚟表達先至夠精確；而且物理學係一門好基礎嘅科學－其他自然科學（好似係生物學、化學、地質學）研究嘅對象都係會遵守物理定律嘅，所以好多科學家都會同物理學家合作搞跨學科研究；最後，物理亦都同各門工程學有啦掕，好多科技上嘅發明都要靠物理嘅知識先整到出嚟。總體嚟講，物理學喺科學界入面係一個好緊要、好有影響力嘅學科。

喺南韓，燒酒（韓文：소주／燒酒），或者叫南韓燒酎、朝鮮燒酒，係一種源於朝鮮半島嘅燒酒，主要原料係稻米，通常重配埋小麥、大麥或者甘薯呢啲嘢入去。南韓燒酒顏色通透，南韓出產、面向外國市場嘅燒酒度數為廿度左右，爽口、唔上頭，啱嗮西人口味。而傳統燒酒嘅度數好高，一般喺30度以上。南韓燒酒家下已知最早係喺千三年前釀造嘅。

Second, they write with the greatest ink flow when perpendicular to the paper, but as the angle is increased the line width gradually decreases; at some angle, when the edge of the ball socket brushes against the surface of the paper, the line width is reduced to zero and the pen ceases to write. By contrast, a rollerball pen has a thin line when perpendicular to the paper, but the line width increases suddenly as the angle is increased and a blob forms between the tip of the ball and the edge of the socket.

鄭和係回族人，但同時信仰佛教，明史專家吳晗先生指出，由於南洋嘅許多國家，伊斯蘭教和佛教為主要信仰，大明政府選派回教徒“可以減少隔閡，辦好事”，而當時下西洋嘅隨行人員中信奉伊斯蘭教信徒有馬歡、郭崇禮、西安羊市大清真寺掌教哈三、泉州蒲壽庚後裔蒲日和同泉州清淨寺伊瑪目（教長）夏不魯罕丁嘅次孫夏文南等。做為外交官，鄭和對第二啲宗教採包容和尊重嘅手法。

高本漢開咗個頭，將近代歐洲嘅歷史語言學手法用喺中文身上，又用拉丁字母（同IPA有出入）再構漢字中古音同上古音嘅音值，呢點令佢成爲劃時代嘅研究者。佢仲指出，儘可能往回再構時，會發現人稱代名詞有格嘅屈折變化。無論點，高本漢嘅目的係想從語言嘅發展、擴散中去明示中國史。以下係《中文嘅發音同聲符》（Sound and Symbol in Chinese）第一章嘅引用。

劉俊雄本來讀會計，後來識咗工人運動份子江兆泉（泉叔，劉丹飾），受到佢嘅熱誠感動，於是轉做江兆泉嘅助理，幫工人服務。劉俊雄表面上係為民請命，實則一直揹住食咗好朋友許家明嘅包袱，希望透過為社會服務而贖罪。多年唻劉俊雄唔計利益，喺工會工作，搞到40幾歲重係一無所有，屋企經濟支柱落喺老婆馬詠儀 Gina（陳芷菁、麥皓兒飾）身上。

十九世紀之前，美國嘅大多數球棍都喺歐洲進口，同時重將整球桿技術傳到美國一帶。由於有好多人工整嘅球棍出廠，所以鍾意玩桌球啲人開始唔用公棍，而係用好多種花哩碌啲相嘅手工球棍，重跟埋訂造啲人點玩同打擊性能需求而開始流行，結果球棍按消費者嘅需求，要整啲比較人性化嘅球棍（例如：重量、長度、前截軟硬度、前截直徑幅度、握把直徑、綁線方式、先角材質、接合型式、鑲嵌材質……）。嗰時重有啲人因為整球棍賣到成紅成市，跟住出嗮名都有。

用新嘅途徑去考察時間。 海德格話自從亞里士多德，大家都用差唔多同一種途徑去解譯時。 However, time in a primordial, that is a practical, sense, is always the time of something or time for something. We are involved in the world, in projects, and these swallow up time; for example, we open doors without explicitly giving time to it. The present emerges not out of itself but as the time we must act or not act, as a finite being we are always being-towards-death, being itself is an issue for us. Similarly, the past, through tradition, is transmitted to us or rejected by us, but we are thrown into a certain time; one cannot choose to be a genuine Samurai warrior in the twenty first century. The variety of ways time can be thought out, e.g., in Aristotle's simplistic past-present-future, and these others ways of thinking it out are referred to as temporality.

1960年代，唔少工廠眼見工資上漲，搬出臺灣，臺灣經濟政策只好改成出口擴張。1966年，政府成立高雄加工出口區，係亞洲第一個加工出口區。1963年，工業佔臺灣國民經濟中嘅比重，已超過農業。直到第一次石油危機前，臺灣經濟保持雙位數增長。1968年，九年免費教育實施，同時亦利用學校推行三民主義思想。1969年9月16日，蔣中正喺陽明山撞車，身體狀況大不如前，臺灣政治開始下放畀佢個仔接手。
西元1842年，中英簽署南京條約，港島進入英治時期，而九龍重係清國屬地。清廷驚咗港島英人啲槍火，故此設立深水莆汛，派三十五清兵看守，屬大鵬協水師右營管轄。據考證，呢個深水莆汛查實係就係家下荔枝角醫院嗰庶，相傳醫院舊陣時重Keep住舊「深水埗關廠界石」添。1860年，英法聯軍大敗清國。深水埗左手便仰船洲（而家寫昂船洲）連同九龍半島界限街以南一帶通通割予英人管治。1887年清廷於馬灣設立九龍海關，其下水門關廠附淺灣、谷灣、深水莆分廠。1895年深水莆升班做關廠，監視海域出沒船隻，及後改為海關船位，用於驗證鴉片及貨物抽稅。1899年英軍接管界限街以北，深水埗關廠隨之摺埋。

《三十個中國內地流浪藝人的媒體生命》用咗可重復利用嘅木材、MP3播放器、音箱、聲音裝置和金屬框架結構製作。作品分別係武漢東湖和上海民生現代美術館開館展上展出。《三十個中國內地流浪藝人的媒體生命》係WAZA概念同構思，Intelligent Alternative贊助支持。並在近年於美國紐約的阿拉裡奧畫廊，由紐約MOMA和PS1支持展出。

2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起14號綫，路線要起成「人」字樣。其中分岔位揀咗呢個站做分岔，位置亦揀喺廣從公路近九龍大道口以西南250m地方起。其中路線亦提出咗快綫，中途唔理係快綫定慢綫必定經過呢個站。本嚟計劃喺2011年喐手起，但開工期間一拖再拖，拖到2014年秋先至喐手起。

皮耶·杜呂多（法文：Joseph Philippe Pierre Yves Elliott Trudeau，1919年10月18號—2000年9月28號），係第19任（1968年4月20號到1979年6月3號）同埋第21任（1980年3月3號至1984年6月30號）加拿大總理，亦都係加拿大史上最具爭議嘅總理之一。

亞歷山大向西元前331年春季又離開埃及，繼續東征。渡過幼發拉底河同底格裏斯河，十月間向高加米拉戰役又同大流土三世打。根據傳說嗰時波斯軍隊約莫有三十萬咁多，有馬步隊、刀輪戰車，但係都被亞歷山大擊敗，大流士三世又走去東邊。亞歷山大繼續向前，入巴比倫城，攞咗美索不達米亞。渠從巴比倫又向東行，入波斯本土，佔咗波斯忌蘇薩同波斯波利斯兩座都城，攞到好多金銀珠寶之後燒咗波斯波利斯城，殺戮住向嗰道尐人，來報復西元前480年波斯王薛西斯一世燒咗雅典城忌仇恨。之後三年亞歷山大又鎮壓咗波斯東北邊一尐反抗。波斯王大流士三世亦被渠忌部下殺咗，波斯滅亡。

後來嘅幾年，呢種事情又不斷嘅上演，脫離控制嘅工程師不斷嘅建立新嘅公司。 1967年初，斯波克、雷蒙德等人決定離開仙童公司，自創美國國家半導體（National Semiconductor），總部位於Santa Clara。而1968年仙童公司行銷經理桑德斯嘅出走，又使世界上出現咗超微科技（AMD）呢家公司。同年七月，諾宜斯、摩爾、葛洛夫又離開仙童成立咗英特爾公司。今日嘅英特爾公司係世界上最大嘅半導體積體電路廠商，佔有80％嘅市場份額。

2011年底，九巴嘅冇冷氣巴士已經冇幾多架剩。九巴喺其中一架冇冷氣巴士貼上「再見熱狗巴士（2012）」嘅廣告，隨後亦有幾個巴士迷組織喺第二啲冇冷氣巴士賣形形式式嘅送別廣告。2012年5月9號，九巴將剩低4條有用冇冷氣巴士行嘅巴士線（5A、16、93K、98A）改晒做全冷氣，自此香港再冇冇冷氣嘅專營巴士行。

中共打入雲浮，改隸西江專區。1952年歸粵中行政區。1958年雲浮縣同新興縣合併做新雲縣，隸高要專區。1959年4月，新雲縣改稱新興縣，屬江門專區。1961年4月，恢復雲浮縣，歸肇慶專區。1988年1月，屬肇慶市。1992年9月3日，改雲浮縣做縣級市，叫雲浮市，由省直轄，肇慶市代管。1994年4月5日，國務院將雲浮市升格為地級市。

莫宜端1995年大學畢業之後加入無綫電視新聞部。由於佢唔係新聞系出身，所以畀無綫安排翻譯外電，一年後先至有機會做記者，主要負責政治新聞，亦做過駐北京記者。2004年頭，佢轉投香港政策研究所做研究經理，做政策研究，其後喺智經研究中心做研究總監。2008年5月22號，畀香港政府任命做勞工及福利局嘅政治助理，同年11月3號上任，至2013年8月離開政府。

馬西矯倫（Michaël Gillon）為首嘅天文研究小組，屬於比利時列日大學天文物理與地球物理研究所，用喺智利喇莎娜天文台嘅 TRAPPIST (Transiting Planets and Planetesimals Small Telescope) 望遠鏡，以 transit photometry，發現三個地球大細嘅行星。最裏頭嘅兩粒星係喺宜居帶裏面，或者啱啱喺外面。研究小組喺2016年5月號 Nature 雜誌嘅發表；2015年9月至12月嘅觀察嘅研究結果。

科索沃共和國或科索沃（阿爾巴尼亞話：Kosova 或 Kosovë，塞爾維亞文：Косово 或 Kosovo），係歐洲巴爾幹半島一個國家，原本係南聯盟塞爾維亞共和國嘅其中一個自治省。佢北面係塞爾維亞，南面係阿爾巴尼亞同馬其頓，東面係保加利亞，西面係黑山。人口族群中有90%以上係阿爾巴尼亞人，分布科索沃大部分地區，而其他少數民族主要係塞族同黑山人，並主要分布於北科索沃地區。

棲息地嘅破壞：響中國東北同遠東地區人類活動對濕地嘅破壞喺1960年代以後急劇加重，對濕地嘅圍墾唔單止侵佔咗原有嘅棲息地，重令原本連通嘅水系阻斷，再加上近年遠東地區氣候乾旱化趨勢明顯，水域面積縮細嚴重。人嘅活動引入嘅污染都威脅丹頂鶴嘅生存，此外燒地等開墾方法，對丹頂鶴嘅巢材同掩蔽處毀壞嚴重，令佢哋分佈更為狹窄。

呢張專輯嘅曲風比以往更為多元豐富，成張專輯入面嘅10首歌，音樂性多元豐富，除咗Ballad情歌之外，重收錄咗包括搖滾、硬式搖滾、Urban Folk、融和Soul元素嘅抒情歌等等曲風。全碟10首歌共區分為18／28／38三大部分，重喺歌曲排序入面以「Intro」「Interlude」「Outro」嘅音樂巧妙帶出過去、現在、未來嘅唔同心境同情緒。除咗演唱外，A-Lin都喺呢張專輯負責「1828」嘅填詞工作，描寫佢自己18歲同28歲嘅唔同心情。

擴散性百萬阿沙王（粵拼：kwong3 saan3 sing3 baak3 man6 aa3 saa1 wong4，日文：拡散性ミリオンアーサー，簡化字：扩散性百万亚瑟王，英文：Million Arthur），簡稱百萬阿沙王（粵拼：baak3 man6 aa3 saa1 wong4，日文：ミリオンアーサー，簡化字：百万亚瑟王）係由Square Enix公司喺2012年4月9號向日本嘅智能手機度開發嘅一款網上咭片遊戲。呢款遊戲係日本嘅網遊界入面，繼《混亂之環》之後嘅另一款喺iOS同Android平台度開嘅其中一款遊戲。而成個遊戲嘅劇本係由出《魔法禁書目錄》嘅人——鐮池和馬嚟整嘅。而劇本係由超過50位嘅人氣插畫師嚟整嘅。

另外，經常提到影響流動充電器好壞嘅一個指標係轉換效率，即係標示嘅電量有幾多可以真係從流動充電器流出來（被充電嘅設備本身亦有轉換效率嘅問題，總嘅轉換效率要兩樣夾埋來睇）。流動充電器轉換效率去唔到百分百，主要受制於兩樣嘢，第一樣係升壓電路造成嘅電量損失，所有鋰離子電池（無論液態定固態）平均輸出電壓都唔超過3.7伏，而流動充電器輸出電壓一般係5伏，用能量守恆原理可以計到升高電壓會令電量最多得返原來嘅74%，爾部分效率由電池本身決定。第二樣係電路板同指示器嘅能耗等等造成嘅各種內部損耗，爾樣嘢由流動充電器生產工藝決定。
喺1988年嘅「十字綫網」規劃入面就話咗嗰時舊2號綫嘅一個站，喺新港中路嗰邊。後嚟喺1997年嘅《廣州市城市快速軌道交通線網規劃研究（最終報告）》入面話咗要將條2號綫一分為二，而呢個站係話嗰時5號綫（唔係而家嘅5號綫）嘅一個站。而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。

2017年6月，九巴宣布改革巴士車隊車身嘅顏色同風格，由自引入超低地台車款丹尼士三叉戟開始就一路用到而家嘅香檳金車身配紅色撈稿改為英倫風「城市紅色」（City Red）車身配銀白色撈稿，車廂嘅顔色同風格亦都唔同咗好多。九巴表示新形象名為「城市脈搏」（Heartbeat of the City）。

作為世界上第三大嘅藥廠，葛蘭素史克2005年嘅銷售有成216.6億英鎊，純利潤有69億英鎊。葛蘭素史克喺全世界請咗大概110,000名員工，市場銷售人員佔40,000名。總部喺英國倫敦布倫特福德嘅GSK House，而美國總部喺賓夕凡尼亞州費城同北卡洛萊納州嘅三角研究園。公司有喺倫敦證券交易所同紐約證券交易所掛牌。葛蘭素史克嘅業務遍布世界上近70個國家。

呢屆自2015年12月1號至2016年1月5號受理報名，凡喺2015年以臺灣地區做首次發行地同以CD形式發行嘅流行音樂專輯都可參賽。特別貢獻獎推薦時間就至2016年5月9號完。呢屆首次開放僅作數位發行嘅單曲作品報名最佳年度歌曲獎，凡只要喺中華民國境內3間以上合法數位銷售平臺上架嘅作品即可報名。呢屆計有192間報名單位、482張專輯、1萬1177件作品報名。其中台灣索尼音樂有10項報名作品入圍，而蘇打綠《冬 未了》專輯共入圍8獎項，係入圍最多者。

^ Ralf Steinberger Ralf, Bruno Pouliquen, Anna Widiger, Camelia Ignat, Tomaž Erjavec, Dan Tufiş, Dániel Varga (2006). <<The JRC-Acquis: A multilingual aligned parallel corpus with 20+ languages>> - Proceedings of the 5th International Conference on Language Resources and Evaluation (LREC'2006). Genoa, Italy, 24-26 May 2006.

楊詩敏（Harriet Yeung，1975年12月29號—），花名蝦頭，香港喜劇女演員，於2006年獲香港戲劇協會香港舞台劇獎「最佳女主角（喜／鬧劇）獎」，2007年再獲「最佳女配角（喜／鬧劇）獎」提名。佢喺1998同1999年喺香港演藝學院獲榮譽學士（導演）同演藝深造文憑（表演）後，一直同香港唔同劇團合作。2007年加入詹瑞文、甄詠蓓嘅PIP劇場成為全職演員同PIP藝術學校導師，又曾參演《戲王之王》、《十分愛》同《我的最愛》等電影。佢嘅樣似後生版嘅朱咪咪。

卷積 operation can be constructed as a matrix multiplication, where one of the inputs is converted into a Toeplitz matrix. For example, the convolution of

爆冷（Viva Pataca）係一隻香港賽馬馬匹，2002年喺英國出世，曾經喺2008-09馬季做咗香港馬王，呢匹馬唔止係約翰摩亞馬房嘅鎮倉寶，重係何鴻燊歷來在港名下馬匹當中，成就最高嘅一匹，在港出賽44次(包括遠征阿聯酋1次)，取得13冠5亞10季嘅佳績，累積獎金高達83,197,500港紙，係香港賽馬歷史上，取得最多獎金嘅賽駒。退役後，被送往澳門頤養天年。

檀香山下城商業區是夏威夷的經濟、商業與政治中心。在海岸地區有過去多年來皆為夏威夷最高建築物的阿囉哈塔（Aloha Tower）。而現在夏威夷最高的建築物是137公尺的第一夏威夷中心（First Hawaiian Center），位於畢夏普和國王街（King and Bishop Streets）上。

拳王阿里（1942年1月17號—2016年6月3號），真名 穆罕默德阿里（粵拼：muk6 hon2 mak6 dak1 aa3 lei5） （英文：Muhammad Ali-Haj；阿拉伯文：محمد على‎），信伊斯蘭教之前叫Cassius Marcellus Clay, Jr.，係美國拳手，亦係世界上最偉大嘅拳手，肯塔基州路易斯維爾人。1960年加入美國拳擊代表隊，曾經喺1961、1964同1978年攞到世界重量級拳擊冠軍，1999年俾體育畫報雜誌評為20世紀最佳運動員。

李藝彤（英文：Li Yitong、1995年12月23號—）係中國大型女子偶像團體SNH48嘅成員，同時亦係微博熱門段子手同網路翻唱歌手，目前所屬隊伍為Team NII，經紀公司為上海絲芭文化傳媒有限公司。 李藝彤出生於中國陝西省西安市，2013年8月18號以SNH48二期生成員嘅身份正式出道，同年嘅11月11號加入SNH48 Team NII，並獲得SNH48第一屆總選舉嘅第六名。

廣東省木偶藝術劇院（粵拼：gwong2 dung1 saang2 muk6 ngau5 ngai6 seot6 kek6 jyun2） （英文：Guangdong Theater of Pupper & Art），簡稱廣東木偶劇院gwong2 dung1 muk6 ngau5 kek6 jyun2，係中國廣東廣州嘅一間劇院，喺1956年4月成立，位置喺海珠區洪德路51號。佢亦係廣州地區，專門影木偶劇或人偶劇為主嘅老牌劇院。

第二，如果以閩南話當作討論主軸嘅話，已經有唔少學者指出，閩南語本身同其他漢語之間嘅差異非常之大(見董忠司 2001；林修澈 1994)。以王育德(1960)嘅研究為例，佢就發現閩語廈門方言同北京話之間所共享嘅「同源詞」有48.9%，比英文同德文之間「同源詞」嘅比例(58.5%)低。亦就係講，如果以「同源詞」當作指標嚟比較語言之相近程度嘅話，閩南話同北京話之間嘅差異，比英文同德文之間嘅差異大。

而另一段係荔枝角嗰度，最初係荔枝角對出軍用填地。呢段即係家陣荔枝角消防局經美孚新邨萬事達廣場到荔灣道止。1960年呢兩段因為長沙灣填海，先至駁通。跟住荔枝角交匯處同葵涌道天橋起好。1970年代，美荔道起好，條街由美荔道同荔灣道一段，變成美孚新邨露天嘅萬事達廣場，唔畀車行，美荔道替咗佢個位。

廣州喺1940年淪陷，喺廣州泮塘鄉有間小茶居叫做「嚼荷仙館」，點心師傅為應付當時嘅物資短缺，就諗出畀食客用最少錢，但同時可食到腸粉同油炸鬼兩款美食，創造咗炸兩。就係將新鮮炸脆嘅油炸鬼，用熱辣辣嘅腸粉包起來，成為內脆外滑嘅美味小食（如果用咗凍冰冰嘅腸粉來包住無火氣軟塌塌嘅油炸鬼就完全係兩回事），推出後竟然好受歡迎，後來亦流傳到香港。
As part of his ontological project, Heidegger undertakes a reinterpretation of previous Western philosophy. He wants to explain why and how theoretical knowledge came to seem like the most fundamental relation to being. This explanation takes the form of a destructuring (Destruktion) of the philosophical tradition, an interpretive strategy that reveals the fundamental experience of being at the base of previous philosophies that had become entrenched and hidden within the theoretical attitude prevalent in the history of philosophy in its metaphysics of presence. Such "destruktion", is to be read not only in its negative sense but also in the positive sense of recovery. In Being and Time he briefly destructures the philosophy of Descartes though the second half of the book which was intended to be a Destruktion was never written; in later works he uses this approach to interpret the philosophies of Aristotle, Kant, Hegel, and Plato, among others. This technique exerted a profound influence on Derrida's deconstructive approach, although there are very important differences between the two methods.

棲息地破壞、外來物種入侵，亦影響原生動物，其中福壽螺、美國螯蝦、澳洲淡水龍蝦、吳郭魚呢四種外來物種抵臺後，無天敵制衡，搞到過度繁殖，導致臺灣原生田螺、螯蝦同鯽魚大減；17世紀時曾經滿山遍野嘅臺灣梅花鹿，亦因為鹿皮可以賣去日本，而幾乎絕種。1983年起，中華民國內政部營建署公告成立8座國家公園，自1986年起亦陸續公告19個自然保留區。

Linux嘅歷史同GNU有緊密聯繫。喺1983年開始嘅GNU計劃致力開發一個自由並且完整嘅類Unix操作系統，包括軟件開發工具同各種應用程序。到1991年Linux內核發布嗰時，GNU已經幾乎完成咗除系統內核之外嘅各種必備軟件嘅開發。喺Linus Torvalds同其他開發人員嘅努力下，GNU組件可以喺Linux內核之上運行。整個內核是基於GNU通用公共許可，亦即係GPL（General Public License）嘅，但Linux內核並唔係GNU 計劃嘅一部分。

劉温馨（粵拼：lau4 wan1 hing1，英文：Virginia Lau Wan Hing，1990年11月26號—）係香港女演員，喺中央戲劇學院畢業，2013年度香港小姐競選第四名，後尾入咗無綫電視藝員訓練班，畢業後加入無綫電視成為藝員。2015年佢憑《愛·回家 (第二輯)》嘅角色林希雅開始多人識。

澎湖縣政府（英文：Penghu County Government）係中華民國台灣澎湖縣最高層級嘅地方行政機關，喺中華民國政府架構中為縣自治嘅行政機關，同時負責執行中央機關委辦事項。澎湖縣嘅自治監督機關本為臺灣省政府，但臺灣省虛級化後，臺灣省政府嘅業務同功能被大幅縮減，澎湖縣嘅自治監督機關亦改為行政院各部會（主要係中華民國內政部）。澎湖縣政府亦都係轄下各鄉、鎮、縣轄市嘅地方自治監督機關。澎湖縣政府設有11個內部單位、7個所屬一級機關（設有20個下屬機關）、9個所屬二級機關、54所各級學校。

金剛經（英文Diamond Sutra或Diamond Sūtra），全名金剛般若波羅蜜經（梵文天成體वज्रच्छेदिकाप्रज्ञापारमितासूत्र；拼音Vajracchedikā Prajñāpāramitā Sūtra），係佛敎經典，入大乘經典一類，宣揚大乘佛敎思想。金剛，卽係家下叫嘅鑽石，天然至硬，不可毁傷，透明色純，比喻大乘思想根本。

出多咗 81 個新品種，總數去到 802 個。新嘅冒險地方係「阿羅拉」（日文：アローラ地方；發音：Arola chihou），設計藍本係夏威夷。呢一代最多人留意嘅係佢為咗慶祝二十週年，改咗主線遊戲個格局：由（畀人話咗好耐）重複性嘅「開始旅程，挑戰八個道館首領，跟手挑戰四天王同總冠軍」變做「完成各島嘅考驗同收集 Z 石」。好多擁躉都覺得呢一代遊戲嘅故仔比以前嘅更加有深度。

正系喺呢種氛圍下，一個著名嘅加利福尼亞人威廉•肖克利搬到咗呢喥。威廉嘅呢次搬家可以稱得上系半導體工業嘅里程碑。 1953年由於與同事嘅分歧而離開貝爾實驗室。離婚之後孤身一人回到佢獲得科學學士學位嘅加州理工學院，喺1956年佢又搬到咗距佢母親非常近嘅加利福尼亞山景城（Mountain View）去建立肖克利半導體實驗室。喺呢之前嘅時期，尚未成型嘅半導體工業主要集中喺美國東部嘅波士頓同紐約長島地區。為咗公司嘅發展，佢特意從東部召來八位年青人，呢其中就有諾宜斯、摩爾。

《蘋果日報》、《大紀元時報》等嘅評論指，香港名義上擁有自己嘅法律、同埋言論同表達自由，但實際上仍然有打壓異見人士同逐步壓縮言論自由嘅舉動，包括香港特別行政區政府沒收六四民主浮雕、拒絕中華人民共和國民主運動人士入境等等。其中一啲批評認為香港特別行政區政府仍然會暗中聽從北京嘅中華人民共和國中央人民政府指示，而中華人民共和國政府暫緩按照基本法給予香港雙普選、全國人民代表大會解釋基本法等做法亦被被視為中華人民共和國政府試圖干涉香港事務。例如2003年香港特別行政區基本法第二十三條準備立法，就被擔憂可能是為咗大規模打擊反對黨並且破壞自主權。2013年3月，全國人民代表大會法律​​委員會主任委員喬曉陽提出嘅「管理香港嘅人不能與中央對抗，不能企圖推翻中國共產黨嘅領導」論點，亦引來香港部分反對派人士嘅批評。

戴維斯爵士（Sir John Francis Davis，1795年7月16號—1890年11月13號），又譯名德庇時、爹核士，係第二任香港總督。之前，佢做過駐華商務總監督。嚮總督任內，佢訂立咗幾條香港法例，包括香港《警察條例》、《華人保甲條例》、《治安委員審議簡易訴訟條例》、《重訂高等法院條例》等。[1]

居里夫人係歷史上第一個獲得兩項諾貝爾獎嘅人，而且係僅有嘅兩個喺唔同領域獲得諾貝爾獎嘅人之一。喺第一次世界大戰時期，居里夫人提倡用放射學救護傷者，推動放射學喺醫學領域裏面嘅運用。之後，佢曾經喺1921年去美國旅遊並為放射學嘅研究籌款。居里夫人由於過度接觸放射性物質而喺1934年7月4號死喺法國上薩瓦省。
呢個站同江夏站一樣，附近冇幾遠大多數都係時代玫瑰園為主嘅住宅社區同埋黃邊村、上林鎮等城中村鎮，所以呢個站嘅客流都係啲黃邊村、上林鎮同埋附近嘅住宅社區周邊嘅居民上落。由於家陣有咗地鐵就好方便，所以有部分距離車站較遠嘅居民——好似喺白雲花園、樂得花園等村西邊嗰帶住嘅居民，甚至係住喺元下田村嘅居民都坐巴士嚟呢個站轉地鐵。而客流方面，呢個站都幾多人下。尤其係上下班高峰期嗰陣，有好多乘客喺呢個站上落車。

後來，居里夫人個大女伊軒·左里俄-居里（Irène Joliot-Curie）喺1935年獲得諾貝爾化學獎；細女伊芙·居里（Eve Curie）喺居里夫人死咗之後寫咗《居里夫人傳》。喺1990年代嘅通貨膨脹期間，居里夫人嘅頭像曾經出現喺波蘭同法國嘅貨幣同郵票上。化學元素鋦（Curium, Cm, 96）就係為紀念居里夫婦而命名嘅。

澳門主權移交之後，澳門政府喺巴士專營權2010年10月14號屆滿前，決定改變巴士服務經營權，改為由巴士公司承包服務，因此交通事務局喺2009年底為巴士服務招標，但佢話澳巴「過咗截標時間4分鐘至提交標書」，所以唔接納澳巴嘅標書，令澳巴面臨結業。經過多個月上訴程序，交通事務局最終喺2010年8月宣佈批出一個標段嘅巴士線畀澳巴，新約喺2011年8月1號生效。

喺嗰佢打算設計一種能夠替代電晶體嘅元器件（而家熟知嘅肖克利二極體）來佔領市場。但喺考慮設計得比“簡單嘅”電晶體仲要簡單嘅呢個問題時佢卻難住咗。被困難難住嘅肖克利愈髮變得偏執，佢要求對職員進行測謊，並公佈佢哋嘅薪金，呢啲事情惹惱咗大家。喺1957年，嗰八位優秀嘅後生人集體跳槽，並喺一位工業家謝爾曼•費爾柴爾德(Sherman Fairchild)嘅資助下成立咗仙童半導體公司(Fairchild Semiconductor)，仙童公司總部位於紐約市，主要經營照相機。

可見呢個時期政府有意準備起西部走廊鐵路，但時間上正處於香港嘅過渡期（臨近1997年主權移交），中英正處於膠著狀態，中方對機場核心工程後再大量投資建設表示憂慮，因此當時政府未敢積極進行。然而喺同一年，屯門公路發生大石磧死人嘅意外，導致屯門公路全線封閉，引致新界西北交通大癱瘓，電視台甚至派人現場報導由荃灣用超過1個鐘入屯門嘅情況。呢件事終於迫使政府更積極研究呢條鐵路嘅可行性，後來政府為咗加快本地客運鐵路嘅進度，將呢一段獨立出來起咗先，即西鐵第一期。跨境鐵路就留待第二期再處理（目前第二期重未有定案）。

出多咗 156 個新品種，總數升到去 649 個。寵物小精靈主線遊戲史上第一次個主角冒險嘅地區唔係用日本做板嘅。前四代嘅冒險地區嘅設計都係用日本嘅某個地方做板：第一代嘅「關都」地區藍本係日本嘅關東，第二代嘅「城都」地區係日本嘅關西，第三代嘅「豐緣」係九州，而第四代嘅「神奧」係北海道。反而喺第五代主角嘅冒險地區係「合眾」（日文：イッシュ地方；日語發音：Isshu chihou）地區 － 佢嘅設計係用美國紐約市做板嘅。

講求實效和穩健：粵商做商業，就係好似搞工廠咁，實實在在，既唔會虛漲聲勢，亦都唔會急於求成。踏踏實實，一步一個腳印咁搞大佢，「賺得到手嘅先係錢」，一般都唔會搞啲冇邊際嘅「宏偉設想」。大多都都唔冒風險，唔做冇把握嘅嘢。「朋友還朋友，生意還生意」，算盤打得準。所有嘅經營，強調嘅係效果，對於形式同場面上嘅嘢，粵商普遍唔講究。當年鄭州亞細亞喺廣州仟村百貨經營嗰時，每朝早用鼓樂隊迎接客人，啲粵商就唔明佢有乜嘢實際意義，完全冇接受到。

大衛碧咸（粵拼：bik1 haam4；英文：David Robert Joseph Beckham，1975年5月2號—）係前英格蘭足球員，打中場。佢嘅技術一直都得到正面評價，佢嘅外形同腳法都係屬於世界級。因為英格蘭足球代表隊成日都係英國小報嘅對象，碧咸響代表隊不嬲都係焦點人物。

北京大學（粵拼：bak1 ging1 daai6 hok6），簡稱北大，最先嘅校名係「京師大學堂」，係中國第一間國立最高學府，1898年創建。位於北京市海澱區。喺中國近現代史上，北大係中國新文化運動嘅中心，1919年「五四運動」嘅發祥地，亦係中國多種政治思潮同埋社會理想嘅傳播地。北京大學喺中國文化史同近現代史享有重要嘅地位。

「夾白」嘅南寧普通話有啲詞嚟自白話，所以啲詞就要用粵語漢字寫出。但係其實呢，好多人都鍾意用普通話中讀音相同嘅字替代粵語漢字。比如話「痴屄/屄」（「神經病」之意），好多人會根據佢喺南普中嘅讀音qīhēi寫成「七嘿」、「七黑」、「7嘿」或者「7黑」。好多外地人（包括廣東人）都不知所云。噉嘅原因可能有：講南普嘅人教育程度比較低，因為有文化嘅南寧人好多都睇唔起南普；學校根本就冇白話同壯話教學，普通人唔瞭解自己嘅語言；重有其它好多好多原因，總之一言難盡。

桌球最早用嘅波係用木材或黃銅整嘅，後嚟受到印度象牙裝飾品同高級用具啲嘢影響而改用咗象牙。嗰時一隻象牙可以整五個波，結果每年要有幾萬隻象牙先至可以解決咁火熱嘅桌球用波生意。由於桌球啲波嘅質地要好高，加上要夠圓，而且每隻波嘅重同嘥士都一樣。嗰時由於技術水平比較低，要使好多錢先至可以買到噉嘅波，所以得皇室同貴族啲人先至有。直到1868年，由於桌球喺歐美地區發展得好犀利，加上有好多人玩嗰啲波，結果紐約有間桌球公司出咗＄10000徵求象牙波嘅替代品。嗰時美國塑膠工業之父——希日，用化學方法研製咗樹酯桌球，從而大大噉降低咗桌球用波嘅成本。

呢條線係香港北區巴士線喺2013年開始嘅「區域性重組巴士路線」計劃裏面建議開嘅一條巴士線，以方便北區居民來往港島東區。條線原本計劃係由由九巴獨營，冧巴係「373B」，來往上水同嘉亨灣，後建議改為來往上水同天后站。條線原訂喺2013年9月開，不過城巴亦有意加入營運，故要考慮以聯營或投標方式決定營辦者，令條線遲咗開。最終，運輸署公佈路線由九巴同城巴聯營，冧巴改為678，港島區總站定喺銅鑼灣（東院道），係北區首次開辦由城巴提供服務嘅專營巴士線。

西元前327年又進兵印度。渠統帥大軍向前330年從里海南岸向東，過帕提亞，向前329年—前327年打落咗巴克特裏亞同馬爾吉安娜，重趁機會揮師東進印度，打敗印度反抗者，征服旁遮普，重諗著沿著恒河繼續向東打。但係渠忌手下兵士向出邊打仗打咗好耐，好掛住屋企，又因為印度多雨、天氣好熱，士兵好辛苦，幾乎搞到公開造反，亞歷山大就將打落來忌印度部分分成三個省重留駐兵，跟著兵分三路返去西邊。

錄像作品《從何說起》係都柏林國際先鋒錄像節首度公開展出。《從何說起》WAZA係武漢嘅一個電影製造廠學咗一段時間之後，收藏咗中國1950年到1960年之間成千上萬張16毫米嘅電影廢膠片成為WAZA創作嘅靈感。呢D廢膠片來自蘇聯、日本同中國嘅老電影。從《從何說起》開始, WAZA 再做咗一個由6部影像組成嘅系列作品《失地》，於2009年完成。佢地利用呢D被遺棄嘅廢膠片裡面嘅鏡頭來影射目前中國內地城市嘅尷尬處境。諷刺著呢D早已”落後”嘅城市。一線城市，例如北京，上海，深圳同埋廣州，與二線城市比如武漢之間係經濟、社會發展方面嘅驚人差別。藝術家用幾個月嘅時間，無微不至口甘收集被忽略遺棄嘅“垃圾”來製造《失地》。怪誕嘅背景音樂係萬雜嘅原創數字音樂，將作品裡面嘅疏離感烘托出。變“廢”為“寶”－WAZA面對中國內地城市嘅殘酷現實，做咗深刻嘅思考，珍惜遺忘。

米高卡尼4個月就開始識講嘢。半歲嗰陣講咗畀兒科醫生一句：「我嘅左耳仔唔好彩感染咗病毒。」之後，佢就喺10個月（未到1歲嗰陣）就開始學閱讀。米高卡尼喺4歲嗰陣，莊學堅斯（Johns Hopkins）畀咗佢幾條比較難嘅數學多項選擇題嚟測試，而佢喺未經過呢方面嘅學習同考試就攞咗好高分嘅成績。
早期地鐵規劃話1號綫會喺將來向西延長到沙河地區而喺正線西邊預留咗延長結構，但因為沙河地區有一大堆文物響度，加上有間大型貨運批發市場響度，而且冇民眾要求1號綫繼續向廣州東站以北嘅方向延長，所以地鐵方一直冇理到佢嘅預留結構而拋棄咗。雖然2010年規劃嘅11號綫會經過呢個站，但唔會喺原先嘅預留延長結構入面整站。

陰香（粵拼：jam1 hoeng1；學名：Cinnamomum burmannii）；又叫山肉桂（saan1 jyuk6 gwai3）或桂樹（gwai3 syu6）或以草（粵拼：jam1 cou2）；佢係樟科樟屬嘅常綠喬木，原產地喺中國嘅南邊地區同東南亞，呢樖嘢喺中國嘅廣東、廣西、雲南、海南島、福建、江西同浙江地區、甚至喺美國嘅夏威夷群島可以搵到。

The ballpoint pen drawing 'Inhuman Pyramid' is two meters tall, one and a half meters wide, used up six ballpoint pens and took seven months to complete.

相隔十年幾之後，2011年5月號嘅《Cookie》雜誌（2011年3月26號出）刊登咗新嘅紅頭巾Cha Cha漫畫，名為《紅頭巾Cha Cha N》（赤ずきんチャチャN），其後喺2011年11月（《Cookie》2012年1月號）出多一集，2012年6月（《Cookie》2012年8月號）開始連載，截至2016年9月為止出咗三本單行本。

1952年到1958年間佢主演英屬香港嘅電影《金瓶梅》、《神祕美人》、《一夜風流》，喺中文世界復活返「李香蘭」嘅名。同時，佢喺香港百代唱片公司演唱十數曲主演電影嘅主題歌，共電影一齊發行，引發一時熱潮。直到今日，《三年》、《梅花》、《小時候》、《十里洋場》、《分離》、《只有你》等，世界上嘅華人之間仲繼續傳唱佢嘅歌。

金鎖排燈塔（粵拼：gam1 so2 paai4 dang1 taap3） ，係廣州地區最早嘅航海燈塔，喺虎門水道上橫檔島東邊嘅金鎖排礁上高。燈塔係清光緒三十二年（1906年）廣州海關起嘅。1993年3月，被虎門大橋個橋墩遮咗燈塔，燈塔停用。2015年12月10號，被列爲廣東省文物保護單位。此前，係南沙區不可移動文物。

喺之前，李香蘭已經做咗滿洲國同日本嘅明星，因爲電影《萬世流芳》同佢嘅主題歌《賣糖歌》、插入歌《戒煙歌》以及之後嘅《夜來香》、《海燕》、《恨不相逢未嫁時》、《防空歌》、《第二夢》呢啲主打曲，喺中華民國亦都成爲人氣明星。《萬世流芳》之後，有部電影《香妃》計劃緊，但喺拍攝開始前就迎來咗停戰，就噉李香蘭喺上海嘅電影出演就得一齣。喺歌方面，1945年聯合發行嘅《第二夢》同埋《忘憂草》係佢喺中國最後嘅收錄曲。另外《第二夢》喺2012年嘅中國畀蒼井空攞出來翻唱，令現代嘅中國人知道首歌嘅初唱者係李香蘭。呢首《第二夢》共《夜來香》《何日君再來》《只有你》等，畀臺灣嘅頂級歌手費玉清攞來唱，以臺灣爲基礎，喺東南亞同中國大陸各都市嘅演唱會度繼續唱呢啲歌。

宋時烈（韓文：송시열；1607年十一月十二—1689年七月廿四），初名聖賚、聖來、字英甫、號尤岩、尤齋、華陽洞主、橋山老夫、南澗老叟、諡號文正。係韓國李氏朝鮮後期嘅文臣、政治人、儒學者、畫家、性理學思想家。李朝後期嘅性理學嘅巨頭兼禮訟論爭嘅主要人物、西人黨嘅保守派同首領、首任老論黨黨首。南人黨領許穆、尹善道、尹鑴嘅政敵之一。

初期本身冇呢個村，而係片河灘地，又叫「豐歲蓢」嚟形容歲歲豐收。直到大清乾隆年間，黃氏家族率先嚟到河灘位開咗永安村，之後陸續出現南安村及關氏屬下嘅慶臨、河東同龍江等4條村。中華人民共和國成立後初期，永安、南安、慶臨、河東同龍江5個村合一而改名做而今嘅馬降龍。1963、1965、1968年開平大發洪水時，村民入過嚟呢度避難。2001年6月俾國務院列入全國重點文物；2006年4月攞過中國最值得鬼佬去嘅50個地方金獎；2007年6月被列入世界遺產。

臺灣實情係由歐亞大陸板塊同菲律賓板塊相撞後擠出嚟嘅島。擠壓作用令臺灣島慢慢鼓起，形成島上好多山脈。花東縱谷將臺灣島一分為二，縱谷東邊嘅海岸山脈屬於菲律賓板塊，西邊嘅中央山脈、雪山山脈同玉山山脈就屬於歐亞板塊。玉山山脈形成後，再出現阿里山山脈。來自高山嘅雨水係咁沖刷，再造就山脈西側沖積平原嘅誕生。今時今日，板塊運動仍然持續，臺灣頻頻地震。

Earlier pens leaked or clogged due to improper viscosity of the ink and depended on gravity to deliver the ink to the ball. Depending on gravity caused difficulties with the flow and required that the pen be held nearly vertically. The Biro pen both pressurized the ink column and used capillary action for ink delivery, solving the flow problems.

In addition to present-at-hand and ready-to-hand there is a third mode for Dasein, being-with, that is essential to Dasein. For example, a field that we may carefully walk around so as not to damage the crops or compact the soil, is ready-to-hand but shows itself also as belonging to someone and cared for by someone. We do not just add this person, "in thought," to the field we see because the farmer(s) already show themselves with the field through its improvements as the object of their care. Likewise, we may hear a scream, not as a noise or a sense-datum, but as someone in distress.

到咗2003年，珠江新城嘅發展又出現咗好多問題，例如出現咗大量住宅同埋政府辦公樓、搞到商業嘅氛圍好差，所以2003年出版嘅《珠江新城規劃檢討》喺公共服務設施、交通建設等方面對珠江新城的規劃進行改善。呢次規劃將大概400個細地皮整合成為270個大地皮，提供綠化水準，同時都升級埋公共交通，提出起一個由高架嘅人行天橋、地下隧道同埋地面商業街組成嘅步行系統，規劃好多條地鐵行過珠江新城嘅中心區。
粵商（粵拼：Jyut6 soeng1），又嗌做廣東商幫，係由廣東本地嘅三大民系組成嘅商人幫，尤其係廣府幫（海外慣稱廣東幫、廣肇幫）。狹義上嚟講「粵商」指粵人商幫，廣義嘅「粵商」就包埋廣東嘅廣府幫，潮州幫，客家幫、同埋其餘廣東各地嘅商幫，以珠三角嘅廣府商幫作為代表。廣東嘅「總商會」龐大，廣州係粵商嘅發源地之一，因為廣州史上係主要嘅沿海停泊商船嘅地方，對海運嚟講亦都好緊要，外國人都一定要經廣州通商，令到珠江三角洲成為咗最緊要嘅經商地理環境，先至可以影響廣東其他地方各方面嘅發展。粵商嘅歷史最早有得追溯到秦朝、漢朝時期（公元前 2 世紀），去到大明、大清時期（15 世紀打後）形成唐人之間嘅一大商幫。近代嘅粵商以廣州十三行最出位。

景區西北角一景，係600m嘅石基親水步道同木板親水棧道。條路從入口開始一直到石門中心區，附近有石門香雪、石門中心區、石門幽谷同桃花園等景點。棧道同溪流接埋一齊，兩邊都有種芙蓉花。喺每年春末夏初時節，出現一日三變嘅照水芙蓉景象。尤其喺棧道入口附近有3個水池，每年夏天最多人嚟玩水。棧道重可以去到石門幽谷同三仙會天堂等景區。

喺古代，古人認為天地之間啲嘢係對應嘅，天上有銀河，對應到地下就係漢水，所以銀河又叫做漢、雲漢、銀漢、河漢、星漢、天漢、漢津。比如《辭海》同《辭源》有：「古謂之雲漢，又名天河、天漢、銀河。」，曹操《觀滄海》「星漢燦爛、若出其裏」，李白《月下獨酌》「永結無情遊、相期邈雲漢」，秦觀《鵲橋仙》「纖雲弄巧，飛星傳恨，銀漢迢迢暗度」。不過有人質疑呢個係望文生義。

二次大戰之後，科索沃同塞爾維亞併咗入南斯拉夫社會主義聯邦共和國，而且有自己自治權，一路到1989年塞爾維亞取消科索沃自治權地位，啲阿族人就好唔滿意，其實佢哋一直都要求科索沃獨立，而且手段重好激進，所以塞爾維亞取消科索沃自治權地位，就激化咗科索沃嘅民族矛盾。到1992年南斯拉夫社會主義聯邦共和國解體，啲阿族人乘機宣佈成立科索沃共和國，不過國際社會唔承認，而科索沃局勢重搞到立立亂。

2016年，蘇韻姿到香港參選香港小姐競選，攞到殿軍名次，留喺香港發展，入讀無綫電視嘅2016年演藝進修班，2017年開始幫無綫電視拍電視劇，頭一套作品係處境劇《愛·回家之開心速遞》入面做第三女主角熊心如，戲份幾重。同年3月蘇韻姿因為右頸生良性腫瘤，要請假做手術割咗佢，留低少少疤痕。劇入面熊心如係個乖乖女高材生，但偶然都會有比較性感嘅演出，譬如試過著護士cosplay衫，又試過喺沙灘著三點式游水衫，都引起觀眾嘅留意。

喺1951年，特曼又有咗一個更大嘅構想，嗰就係成立史丹福研究園區(Stanford Research Park)，呢個系第一個位於大學附近嘅高科技工業園區。園區喥一啲較小嘅工業建築以低租金租畀一啲小嘅科技公司，今日，呢啲公司係重要嘅技術誕生地，可系喺當時卻並唔為人所知。最開始嘅幾年喥只有幾家公司安家於此，後來公司越來越多，佢哋唔但應用大學最新嘅科技，同時又租用該校嘅土地，呢啲地租成為咗史丹福大學嘅經濟來源，使史丹福大學不斷嘅興旺發達。 特曼喺1950年代決定新嘅基礎設施則應以“谷”為原則而建造。

出世初期雖然醫生話甘尼最長命凈去到21歲到，但1997年，喺日本嘅《滑板上嘅天使》（日文：スケボーに乗った天使）同《Love Again》呢兩本書詳細介紹咗佢嘅生平同勵志史。2010年，37歲嘅甘尼喺星加坡旅遊生活頻道播出嘅《半身人》（The Man with Half a Body）節目出現，亦引起星加坡當地媒體關注。

喺舊時傳說就出現咗條惡龍，成日喺度搞搞震，冇幫襯，嚟將民眾搞到一鑊熟。結果有位嗌「桂圓」嘅英武少年嚟為民除害，隻身去打殘條惡龍。結果佢先用鋼刀銡穿咗惡龍嘅左眼，喺惡龍反撲嗰陣又將佢嘅右眼都挖埋，結果惡龍就因為出血太多先至死咗。而桂圓都唔好彩，佢因為傷得太重都死埋。收尾班鄉親就將龍眼同桂圓埋咗落地下，結果第年就出咗兩樖大樹，而且重結埋果，而果嘅樣就好似嗰時嘅龍眼。所以啲人就嗌佢係「龍眼樹」或「桂圓樹」。

頭7屆嘅香港先生選舉同香港小姐競選唔同，獎項並唔係分為冠、亞、季軍。喺2005年至2006年嘅香港先生選舉，會按照參賽者嘅特質分為「瀟灑組」同埋「健力組」兩個組別；喺2007年至2009年嘅香港先生選舉，會按照參賽者嘅年齡分為兩個組別，廿二歲或以下嘅會入「少年組」，廿二歲以上嘅就會入「盛年組」；而由2010年開始唔再分組。決賽嗰晚，大會安排一眾女性官方評判同埋現場六百至八百位公開招募嘅女性觀眾對參賽者進行評選，首先喺兩組分別選出嗰組嘅冠軍，並且喺兩位組別冠軍中選出該屆的香港先生。不過自2007年嗰屆開始，場外嘅觀眾可以參加匯應通電話投票，喺其餘落敗嘅參賽者入面揀一個嚟復活繼續參賽。而喺2016年復辦嗰屆，首次加入亞軍同季軍獎項，並將參選年齡降至16歲。

文化學者話，粵商文化發展咗兩千年，包含嘅內容好豐富。其中喺經商處世嘅過程中形成嘅自身獨具特色嘅和諧精神，主要體現喺四個層面：喺決策上精於籌劃、善於變通；喺經營上務實，追求實效；喺行動上反應敏捷、擅長模仿；喺為人處事上通達融和、爽快重義。「務實通達」、「開放兼容」、「和氣生財」呢啲詞語畀好多人用嚟形容粵商精神。

泰國伊斯蘭銀行（泰文：ธนาคารอิสลามแห่งประเทศไทย，英文：Islamic Bank of Thailand）係泰國最新近成立嘅銀行，喺曼谷、孔敬、大城等城市同埋泰國南部各府都有分行。泰國政府響2001年授意鷹泰銀行（亦叫泰京銀行）同泰華農民銀行共同響泰國南部五府組建新嘅銀行。議會喺2002年（佛曆 2545年）專門為此表決通過泰王國伊斯蘭銀行法——隨後新嘅銀行正式成立並被命名為伊斯蘭銀行。

萬貞兒（1428年—1487年），跟謚號叫恭肅端順榮靖皇貴妃，通稱萬貴妃，係明憲宗朱見深嘅皇貴妃。佢本嚟係宮女（答應），做朱見深嘅保姆，之後做咗佢嘅寵妃。萬貞兒同吳皇后爭寵，以吳皇后杖打自己做原因，逼朱見深廢皇后。之後萬貞兒生咗皇長子，令佢升做皇貴妃。但因為皇長子好快就死咗，佢對其他妃嬪心狠手辣，逼過其他妃嬪落仔，更殺害朱祐樘（後嚟嘅明孝宗）嘅生母紀淑妃。雖然萬貞兒一直受朱見深專寵，但佢始終都做唔到皇后。

由呢柞理論組成嘅古典物理學世界觀能夠解釋同預測到嗮大部份用肉眼觀察得到嘅物理現象，而且佢哋做相關預測嗰陣嘅誤差好細，勁到喺 19 世紀尾嗰陣有物理學家甚至重揚言話呢套理論框架有能力解釋嗮所有嘢，而未來嘅物理學家將會冇嘢做。除咗咁，佢亦都同古典嘅決定論相容：呢個理論框架並唔包含任何本質上隨機嘅現象，所以好多當時嘅哲學家同物理學家都認為宇宙喺本質上係合乎決定論嘅－佢哋相信喺任何一個時間點，喺一個封閉嘅系統（Closed system）入面，只要人完全知道嗮嗰個系統嘅狀態，就會有能力完全準確咁預測佢下一刻所有部份嘅狀態，而人做唔到呢樣嘢純粹係因為技術問題令到佢哋冇辦法做完美嘅量度。呢種世界觀畀嗰陣嘅物理學家比喻做機械鐘宇宙（Clockwork universe）－佢哋話一個咁樣嘅宇宙就好似一個機械鐘（Mechanical clock）咁，係一部完美咁跟住物理定律嚟行嘅機器。

呢條式解釋到 Muon 粒子之謎：根據狹義相對論，當一粒 Muon 粒子以光速 99% 嘅速度飛行嗰陣，佢所過嘅時間會變慢－令到佢可以喺自己消失之前飛到超過 650 米嘅距離。後嚟啲物理學研究者用呢條式計咗一計，發現呢條式準確咁預測到 Muon 粒子嘅行為，支持咗愛因斯坦嘅理論。
喺香港，1980年代曾經有人遺棄 3 隻梅花鹿，後來被運往防止虐畜會（而家嘅香港愛護動物協會）。而荔園動物園同香港海洋公園分別養過梅花鹿，前者已再冇記錄，後者喺1992年被運去嘉道理農場暨植物園度養，總共15隻，但係喺2005年棚舍俾流浪狗闖入，2隻鹿公遇襲死亡，另有5隻鹿受傷，其中2隻因傷重而要人道毀滅，所以新鹿苑已改往農場較高處，舊有棚舍已改養馬騮。

苗、劉好驚，唯有請趙構復辟 。趙構復辟之後，尊太后做隆祐皇太后，恢復苗傅擁立嘅皇帝趙旉做太子，重特登叫苗、劉守邊疆，將佢哋引出朝廷，最後落柯打恢復建炎年號。 苗、劉要求趙構賜佢哋免死鐵券，唔好追究佢哋政變嘅責任，趙構知佢哋讀唔夠書，就喺鐵券上面寫「除大逆外，餘皆不論」，苗、劉察覺唔到，以為安全喇。 嗰日，勤王軍到達叛軍根據地臨平，韓世忠率兵同叛軍「赤心軍」死過，打低苗翊同馬柔吉，入主北關。苗、劉率兩千精兵，攞住鐵券逃出杭州，同時命令手下縱火，但係落大雨，著唔到火。

It is this unconcealment of being that defines Dasein for Heidegger: Dasein is that being for whom being is an issue, that is, for whom being shows up as such. This is why Heidegger begins his inquiry into the meaning of being with an inquiry into the essence of Dasein; The unconcealment of being is an essentially temporal and historical phenomenon (hence the "time" in Being and Time); what we call past, present, and future correspond originarily to aspects of this unconcealment and not to three mutually exclusive regions of the homogeneous time that clocks measure (although clock-time is derivative from the originary time of unconcealment, as Heidegger attempts to show in the book's difficult final chapters).

喺佢漫長嘅事業生涯裏面，由一個1920年代柏林嘅歌手、唱女同埋女演員開始，到1930年代嘅荷里活影星，1940年代嘅第二次世界大戰娛樂家，到最後1950年代到1970年代嘅國際舞台戲演奏家，德烈奇不斷重新演繹自己，終於成為咗20世紀娛樂界嘅重要人物之一。美國電影團體將佢列喺女星排行榜第 9 位。

實際上陰入、中入、陽入聲調嘅音高，同陰平、陰去、陽去係一樣嘅，不過係用-b、-d、-g 韻尾嘅入聲字用以區分。由於聲調嘅定義，係包括抑揚性（即實際音高）同頓挫性。而入聲韻尾-b、-d、-g正係影響咗佢嘅頓挫性。因此，即使只以1至6標示，但都係要話係有九個聲調，或者話有「九聲六調」，唔可以話只有六個聲調。

1943年6月，李香蘭喺《萬世流芳》（151分鐘）主演林則徐弟子潘達年嘅戀人（之後做咗老婆），呢齣戲係長篇時代劇電影，描寫喺鴉片戰爭中活躍嘅中國英雄林則徐。呢部電影係由中華電影股份有限公司、中華聯合製片股份有限公司、滿映呢三間公司合作嘅片，係鴉片戰爭敗北100週年紀念而作嘅電影。呢部電影喺中國全土首映，劇中佢唱嘅主題歌《賣糖歌》同插入歌《戒煙歌》都造成好大風潮，電影《萬世流芳》亦喺中國電影史上造成最初嘅大轟動。另外呢部片嘅內容講到鴉片戰爭嘅對手國英國，啲人將佢類比成當時嘅日本，鼓舞咗中國民衆嘅抗日意識。

北海﹝粵拼：bak1 hoi2；亦都叫做日耳曼海（jat6 ji5 maan6 hoi2）﹞係大西洋嘅一部分，東面有挪威同埋丹麥，西面有英格蘭同埋蘇格蘭，南面有德國、荷蘭、比利時同埋法國。喺丹麥、挪威同埋瑞典周圍有一度同北海連住嘅海叫做史卡基勒海峽，同波羅的海連埋。北海同大西洋其他嘅部分喺南面有英倫海峽連埋，北面就有挪威海。

《小姐與流氓2：小流氓勇闖大世界》（英文：Lady and the Tramp II: Scamp's Adventure）係一部由和路迪士尼喺2001年製作及發行動畫戲電影，2001年2月27號首映。佢係1955年套電影《小姐與流氓》嘅續集。套片嘅DVD分別由中錄德加拉同埋博偉喺中國大陸同台灣發行。 美國喺2006年6月20號又發行特別版。

呢個站最先喺2003年份地鐵規劃方案出現。嗰時嘅新華綫由花都汽車城出發，先經過人和同太和，再跟住廣從公路去到從化街口為止。但嗰時路線經過廣從公路同九龍大道嘅交界。但2005年，新華綫嘅西段（花都汽車城⇆高增）被列入咗9號綫一部分，而廣從路段（太和⇆街口）直到2008年份規劃先至重新提出。

由於苛徵稅收，激嬲原住民，1635年起分別發動麻豆溪事件、蕭瓏事件兩大起義。1652年，鄭芝龍舊部郭懷一為首嘅漢族移民，亦包叉荷蘭人，但都俾荷蘭人鎮壓，荷蘭人又起普羅民遮城（今赤崁樓）加強防範。1661年南明延平郡王鄭成功去福建班馬，圍剿熱蘭遮城，同荷蘭人開片，一年後荷蘭人投降，結束對臺灣殖民。

"Space Pens", developed by Fisher in the United States, which combine a more viscous than normal ballpoint pen ink with a gas pressurized piston which forces the ink toward the point. This design allows the pen to write even upside down or in zero gravity environments.

1995年中共越睇越對李登輝唔順眼，李登輝去美國康奈爾大學，發表「民之所欲，長在我心」演講，認為李登輝有臺獨傾向，又認為李登輝意圖影響中華民國首任總統選舉，中共於是喺臺海舉行演習，將飛彈射去基隆外海，當時臺灣人民恐慌，美國亦派出航空母艦到臺海。1996年3月23日，李登輝同連戰，以高票贏得中華民國第九任正副總統職位。

學民思潮嘅召集人一職起初由黃、林兩人共同擔任，後曾任「九十後動員」召集人之一嘅鍾曉晴加入並成為召集人之一，林之後辭去召集人一職並退居幕後，減少發言，負責更多文宣同構思各類型嘅活動，召集人剩返黃、鍾二人。2012年6月3號九十後動員召集人鍾曉晴宣布退出學民思潮，學民思潮召集人自此由黃之鋒一人擔任。

有人話郭德綱抄襲傳統相聲嘅名段改做自己嘅段子，例如：「騎馬前行」改做「騎摩托車前行」；「賣掛票」改做「賣吊票」等等，重有人指摘佢某啲作品風格低俗，語言庸俗、媚俗。對此，郭德綱曾經喺魯豫有約節目入面話批評聲音對相聲嘅要求「實在是太高了」。郭認為，能夠畀觀眾帶嚟歡樂係相聲最重要嘅目的，「教育意義」屬無稽之談。
微觀經濟學嘅目的在於透過分析形成衆多物品同服務相對價格嘅市場機制以及這些有限資源如何配置在不同的用途上，在這裡效率問題並非首要。微觀經濟學並不太重視經濟效率問題，因爲那可從規範經濟學獲得答案。不僅如此，微觀經濟學還分析市場失靈，究竟市場那處無法產生有效率嘅結果及在完全競爭嘅條件下，描述市場嘅理論上應當嘅狀況。這學科嘅重要範圍包括一般均衡理論、信息不對稱下嘅市場、博弈論嘅經濟活動應用同市場系統内嘅經濟物品彈性問題。

民國初年，南拳之王仇振榮同北腿泰斗杜英豪搞咗場擂臺大戰，嗰時仇振榮先得10歲，親眼睇到阿爸俾杜英豪殺死咗，而杜英豪變成武術界出嗮名嘅大英雄。雖然杜英豪係個重情義嘅人，但佢重喺度掛住仇振榮係點死嘅，佢唔睇名利之餘重決定帶住佢老婆同仔女去上海匿埋。過咗18年，聶雲（仇駿嘅愛人）搵到杜英豪。雖然經歷好多危險同困難，但仇駿逐漸知返杜英豪係乜人，佢重發現害死仇振榮阿爸嘅兇手係上海灘出嗮名嘅梟雄——盧三雄。仇駿嘅細佬——仇震已經成為盧三雄嘅有能力幫手，但盧三雄亂嚟，重對杜英豪同仇駿等人搞咗一系列殘忍嘅打擊行為，重同日軍特務首領宮本一郎一齊搞搞震。九一八事變之後，杜英豪同仇駿、 仇震等人一齊聯合襲擊，將盧三雄剷除咗而打擊日軍侵華勢力。

Jacques Derrida, "Ousia and Gramme: Note on a Note from Being and Time," Margins of Philosophy (Chicago: University of Chicago Press, 1982).

David R. Lide (ed.), Norman E. Holden in CRC Handbook of Chemistry and Physics, 85th Edition, online version. CRC Press. Boca Raton, Florida (2005). Section 11, Table of the Isotopes.

趙構知道件事冇得救，就決定禪讓帝位，但係佢要求咗幾件事，一係苗、劉喺佢禪位之後要好似對宋徽宗噉好好對待佢；二係要聽佢、太后同繼位嘅新皇帝支笛；三係喺佢讓完位之後軍隊士兵就要散，返翻原位；四係約束士兵，唔俾佢哋搶嘢縱火，禍害民間。苗傅應承趙構，趙構即刻宣布遜位畀三歲皇太子趙旉。 趙構派朱勝非落城讀出詔書，苗傅手下王鈞甫同朱勝非講：「苗劉二人忠心而學問唔夠」。朱勝非讀完詔，叛軍即散，喺市集不停大嗌「天下太平喇！」 杭州知州驚叛軍屠城，唯有出城安撫。

應用物理（Applied physics）指嘅係針對實用而搞嘅物理研究。應用物理學嘅課程規畫通常係畀啲學生揀讀一啲應用學科嘅課程，好似係地質學（Geology）或者電機工程（Electrical engineering）。應用物理同工程唔同－應用物理唔會特登設計某種嘅元件或者機器，而係用物理理論或者從事物理研究嚟發展新科技或者解析某啲實際嘅問題。

1783年6月8號，帕提穆拉喺印尼摩鹿加羣島嘅沙柏魯阿島出世。佢出生紙上面個名係「湯馬士·馬圖勒思」（Thomas Mattulessi）。佢老竇係法蘭士·馬圖勒思（Frans Matulessi），阿媽係法蘭史娜·提拉海（Fransina Tilahoi），另外佢重有個細佬叫尤哈利斯（Yohanis）。

墨西哥蠑螈同虎火蜥蜴（Ambystoma tigrinum）好似。顏色上，佢哋由白色（白化），灰色、茶色、咖啡色到黑色都有。野生嘅墨西哥蠑螈係好少有白色嘅，所有白化嘅墨西哥蠑螈（個身係白色，眼係黑色）都係從同一個單一變種雄性嚟嘅。喺1863年佢哋被運到巴黎植物園(Jardin des plantes))。白化變種喺實驗室同動物商店好普遍，係喺1950年代，透過同白化虎蠑螈雜交而得嚟嘅。而家，墨西哥蠑螈冇被大量咁捕捉，係因為咁樣做是被禁止嘅。

柯利·布里也（烏克蘭文：Олег Брижак；1960年10月27號—2015年3月24號）係一位德裔哈薩克嘅男中低音演唱家，喺前蘇聯哈薩克蘇維埃主義共和國（而家係哈薩克）阿耶斯卡斯斤一個烏克蘭主義家庭嗰度出世，1991年嗰時佢哋搬咗去德國嗰邊住重加入埋德國籍。從1996年開始，佢喺調素多爾夫嘅德國里尼歌劇院入面做獨奏歌唱家。

在1990年成立的檀香山交響樂團（Honolulu Symphony），是美國洛磯山脈以西最古老的交響樂團。其他的古典音樂樂團包括夏威夷歌劇劇場（Hawaii Opera Theatre）。此外檀香山也是夏威夷音樂的中心。主要音樂活動的舉行場地為布萊斯戴爾中心（Neal Blaisdell Center）的音樂廳、威基基貝殼（Waikīkī Shell）和夏威夷劇院（Hawaii Theatre）。

2017湖南衛視節目巡禮，即2017年湖南衛視招商會。係中國湖南廣播電視台（HBS）旗下電視頻道湖南衛視向廣告客戶推出嘅一系列冠名、廣告招商同埋公佈2017年戲劇節目、綜藝節目等播出計劃。巡禮分4個部分舉行，以「自信，更青春」做主題，喺10月14號率先喺長沙舉行VIP客戶廣告資源尊享會，然後喺10月22號喺海口舉行廣告資源分享會，隨後喺10月27號喺北京舉行廣告招商推廣會。2016年11月6號返到長沙做最後嘅發佈會。

腓力二世喺軍力強大後，趁著希臘重打緊城邦戰爭嗰時南下打希臘。西元前338年，以雅典、底比斯為首忌反馬其頓盟軍同馬其頓軍喺中希臘忌克羅尼亞決戰，盟軍輸得好慘。第二年，腓力喺科林斯叫各邦來開會，宣佈希臘各城邦成立聯盟，除咗斯巴達之外忌全希臘都被迫承認咗馬其頓忌霸權，並決定打波斯。西元前336年，腓力喺渠忌女忌婚宴上被人刺殺。王位由腓力廿歲忌仔亞歷山大（即係亞歷山大大帝）承繼。

調景嶺站啟用初期，由於四周只有彩明苑同維景灣畔兩個屋苑，因此車站出入閘人流一直比較少。但由於呢個站係觀塘綫同將軍澳綫嘅轉車站，因此，大部份利用呢個站嘅人流都係轉車嘅乘客，當時成為前香港地鐵系統中出入閘人流較少車站之一。直至鄰近屋苑（如都會駅）同埋學校落成後，車站人流開始上升，並帶動車站商店嘅生意。

廣州地鐵嘅廣州東站（粵拼：gwong2 zau1 dung1 zaam6；英文：Guangzhou East Railway Station）係廣州地鐵1號綫同3號綫嘅轉車車站，喺天河區林和中路嘅廣州火車東站大樓地底。但兩個月台開放時間唔一樣：其中1號綫喺1999年6月28號開放，3號綫喺2005年12月26號開放。從1999年6月28號開始，車站做咗好幾個「總站」身份：

初期日本實施軍人統治，以保甲制管臺，直到1898年任命陸軍將領兒玉源太郎中將做第四任總督，又派後藤新平擔任民政長官輔政，軟硬兼施，臺灣政局趨向穩定。1908年，鐵路縱貫臺灣，臺灣南北車程由以前幾日縮短到1日。1919年日本派田健治郎做臺灣首任文官總督，建造水、電、公路、運輸、醫療、教育事業。又推動「農業臺灣，工業日本」政策，叫臺灣人種蔗糖、稻米，兼且開採金銅煤礦、森林、鹽等自然資源。同時，日本重劃臺灣行政區域，進行「市區改正」工作，臺灣境貌開始東洋化。
自然神靈即係指一啲大自然各種現象同埋動植物，好似天體、氣象、山川、動植物等各自都有一個神靈。例如天有天神、太陽月亮有日月神、行雷有雷神、山有山神、唔同嘅樹都有唔同嘅樹神、土地有土地神之類。動物亦都有神靈，甚至直情將某一種動物當成神靈，例黎族就認為蛇係神靈，佢哋相信蛇會保護自己。壯族就認為青蛙係神靈，佢哋甚至有青蛙節。古代藏族就認為鷹係神靈。另外，亦有啲動物神靈會識得變形，例如某啲民族就相信狐狸識變成人。北美印第安人嘅薩滿信仰亦同樣以動植物崇拜為主，佢哋會將一啲動植物形象整成圖騰嚟拜。

巴特農神殿（古希臘文：Παρθενών，拉丁字母轉寫：Parthenṓn；現代希臘文：Παρθενώνας）係古希臘文化遺產，為咗供奉智慧女神雅典娜而起。神殿坐西向東，用46條大理石支柱環繞住，每條支柱重約4500千克。巴特農神採用革命性嘅設計，支柱唔係垂直嘅，頂部直徑比中央部分細少少，地台拱拱地。

香港係一個國際大都會，市區大廈林立，同蝴蝶嘅棲息環境好似都差幾遠。但由於香港係喺兩個生物地理分佈區（古北界同埋東洋界）交界附近同亞熱帶地區，氣候溫和，雨水充足，呢個得天獨厚嘅天然環境令到唔少蝴蝶物種喺度發現。而家香港一共記錄咗大概250種蝴蝶，重有1種係獨有品種。同中國比一比，雖然香港嘅陸地面積只係中國嘅萬分之一，但係被發現嘅蝴蝶物種佔全國超過百分之十。所以香港都係一個睇蝴蝶嘅好地方。以下就記錄咗所有香港發現嘅蝴蝶，其中：

2011年6月7號，葛蘭素史克藥廠生產嘅抗生素「安滅菌」（Augmentin），被SGS驗出含有塑化劑DIDP。藥廠話，喺台灣嘅產品都經衛生署驗過合格，但係會將產品畀原廠同第三方單位驗。香港衞生署亦驗到塑化劑DIDP，要求回收落架，唔係就撤牌。喺香港要求下架之後，台灣衛生署亦態度轉硬，由原先建議唔用，改做落架回收。

嗰陣時淨係得苗傅控制嘅軍隊護衛喺杭州嘅趙構，韓世忠、張俊、楊沂中、劉光世等將軍都被派去守其他地方，畀咗一個良好嘅條件跟住落嚟嘅政變。威州刺史劉正彥雖然係王淵升格嘅，但係佢好嬲王淵盜用佢啲士兵。劉正彥知道苗傅諗住發動政變殺死王淵之後，即刻同苗傅一拍即合。苗傅軍嘅士兵大多數都係憎太監同王淵嘅人，苗、劉兩個人喺軍隊度煽風點火，成支軍隊即刻嬲到想殺死班奸臣，因而同苗、劉一齊政變。

北美洲，全名北阿美利加洲（North America），簡稱北美，係地球響西半球同北半球嘅一大洲。北邊係北冰洋，東邊係大西洋，南邊係加勒比海，而西邊係太平洋。而南美洲就響正佢東南面，佢個面積有24 480 000平方千米，佔地球表面面積4.8%。響2002年7月，人口估計有成514,000,000。以面積計，佢排第三，響亞洲同非洲之後。人口就排第四，響亞洲、非洲同歐洲之後。

總督麥當奴收到旗章設計之後，同行政局同議員討論，麥當奴就話，旗章嘅製作設計都好差。1869年7月，佢同當時殖民地大加連威老提出抗議，旗章就好似喺倫敦荷巴特區嘅噴油工人整，質素好參差。香港總督麥當奴爵士同時請求加連威老畀啲合適又新穎嘅設計，例如喺旗仔加入不列顛尼亞女神同代表英國嘅獅子等等。雖然其他殖民地冇用，但係殖民地大臣不應排除喺香港旗度用。

米蘭（粵拼：mai5 laan4；意大利文：Milano）係意大利西北方嘅大城市，位於意大利人口最密同最發達嘅倫巴第平原。米蘭亦係南歐嘅交通要點，歷史好悠久，以觀光、時裝、建築同足球聞名。米蘭而家有130萬居民，如果計埋郊區人口，就可能有400萬人。總面積大概1,982平方公里。現任嘅市長係萊迪玆·莫拉蒂（Letizia Moratti）。

怡和午炮（The Jardine Noonday Gun）喺香港銅鑼灣避風塘嘅岸邊，屬於怡和洋行所有嘅一座炮台，係每日中午12點鳴放禮炮，所以叫怡和午炮，鳴炮前會搖8響鐘，起源自東角年代嘅怡和總寫字樓同倉庫，表示上晝工作時段結束。除咗每日鳴放嘅午炮外，每年除夕最後一分鐘重有加放炮，叫做「子夜鳴炮」迎接新年。呢個係香港其中一個特色旅遊景點，而家只要捐某個金額畀「思健」（MINDSET），就可以安排鳴放禮炮，自1989年開始，已經籌得超過500萬港元善款。

1953年，拆潮安縣城區起潮州市為省轄市。1955年，粵東行署喺潮州搬嚟汕頭。1958年，潮州市改名做縣級市。1958年11月，撤銷潮州市入潮安縣。1979年，恢復潮州市建制。1983年，撤銷潮安縣入潮州市。1989年1月，潮州市恢復做省轄市。1990年，由廣東省定咗做副地級市。1991年12月，原本係叫做潮州市升咗做地級市，同時擴大區域，管轄新恢復嘅潮安縣、新設立嘅湘橋區、楓溪區同埋原汕頭市管轄嘅饒平縣。

踏入2000年代中，因為三菱Fuso隱瞞產品質量問題影響Aero Midi銷量，再加上三菱Fuso同埋Nissan Diesel喺2006年達成OEM供應協議，由Nissan Diesel出中型巴士畀三菱Fuso賣，最後Aero Midi系列喺2007年8月全線停產。而三菱Fuso喺2008至2010年出嘅Aero Midi-S（三菱ふそう・エアロミディ-S）中型巴士，其實係以三菱Fuso名義賣嘅Nissan Diesel Spacerunner JP同埋Nissan Diesel Spacerunner RM。

之後，幼年住喺奉天時嘅老死係個猶太俄人，叫廖芭（俄文：Люба，拉丁轉寫：Lyuba），受佢阿媽介紹，識得一個同白俄人結婚嘅意大利人歌劇歌手，叫帕德列梭夫夫人（Подресов，拉丁轉寫：Podresov），從佢度習得咗聲樂。1934年，山口淑子以「潘淑華」嘅名入學北京嘅教會學校（翊教女子中學），1937年畢業。

喺2007年，城門隧道平均每日行車量達53,800架次，全部劃一收費HK$5，通車以嚟都冇加過價，係往返沙田同市區嘅收費隧道之中收得最平嘅。城門隧道亦係來往葵涌市區及新界東最直接嘅主要幹道，但喺2009年全面通車嘅八號幹線青沙公路已經取代城門隧道，成為由新界東來往大嶼山、美孚、青衣島以及香港國際機場嘅最快幹道。

肥佬，中文：胖子，譯自英文原名Fat Man，係美國一粒原子彈個代號。呢粒原子彈，喺1945年8月9號，炸咗日本長崎。係世界第二粒用來打仗嘅原子彈，係第三粒引爆嘅原子彈。呢個名，亦都係指美國造嘅，同肥佬一款嘅原子彈。粒彈係用鈈元素做核心，係引爆型（implosion-type）。

軍警型加上可調式照門就成為咗K38 Target Masterpiece。K38 Target Masterpiece主攻體育競技市場，一般裝配六英寸或者八又八分三英寸槍管。隨後，史密夫威森推出四英寸版本，命名為K38 Combat Master，主攻執法單位、獵人、野外活動人仕市場。

O'Connor, J.J.; Robertson, E.F. (May 1996b). "A History of Quantum Mechanics". MacTutor History of Mathematics archive. University of St Andrews. 喺1 April 2014搵到.

工作驗證系統亦可以用來對付垃圾郵件。例如，無工作驗證系統，一個惡意用戶可以喺瞬間發出一百萬份垃圾郵件。而工作驗證系統要求每個人發郵件之前先用部電腦來解決一個用時係 0.001 秒嘅問題。噉做嘅話一般用戶發郵件唔會有乜影響，但係個惡意用戶如果想再發出一百萬份垃圾郵件就需要一千秒嘅時間。